open-index/open-wikipedia-markdown huggingface dataset:
ರಂಜನ್ ಸೋಧಿ

**ರಂಜನ್ ಸೋಧಿ** (ಅಕ್ಟೋಬರ್ ೨೩, ೧೯೭೯) ಭಾರತದ ಪ್ರಮುಖ ಶೂಟಿಂಗ್ ಸ್ಪರ್ಧಿಗಳಲ್ಲಿ ಪ್ರಮುಖರಾಗಿದ್ದು ಅಂತರರಾಷ್ಟ್ರೀಯ ಮಟ್ಟದಲ್ಲಿ ಮಹತ್ವದ ಸಾಧನೆ ಮಾಡಿದ್ದಾರೆ.  ಅವರು ೨೦೧೧ರ ವರ್ಷದಲ್ಲಿ ವಿಶ್ವದ ಶ್ರೇಷ್ಠ  ಶೂಟಿಂಗ್ ಆಟಗಾರರ ಪೈಕಿ ಅಗ್ರಶ್ರೇಯಾಂಕದಲ್ಲಿದ್ದರು.  ೨೦೧೩ರ ವರ್ಷದಲ್ಲಿ ರಂಜನ್ ಸೋಧಿ ಅವರಿಗೆ ಭಾರತದಲ್ಲಿ ಅಗ್ರ ಕ್ರೀಡಾಪಟುವಿಗೆ ನೀಡಲಾಗುವ 'ರಾಜೀವ್ ಗಾಂಧೀ ಖೇಲ್ ರತ್ನ' ಪ್ರಶಸ್ತಿಯನ್ನು ಘೋಷಿಸಲಾಗಿದೆ.  

## ಜೀವನ
ಸೋಧಿ ಅವರು ಪಂಜಾಬ್‌ನ ಫಿರೋಜ್‌ಪುರ ಜಿಲ್ಲೆಯಲ್ಲಿ  ಅಕ್ಟೋಬರ್ 23, 1979ರ ವರ್ಷದಲ್ಲಿ ಜನಿಸಿದರು.   ಭಾರತ-ಪಾಕ್ ಗಡಿ ಪ್ರದೇಶದ ಸಟ್ಲೇಜ್ ನದಿ ತೀರದಲ್ಲಿರುವ ಈ ಜಿಲ್ಲೆ  ‘ವೀರರ ಭೂಮಿ’ ಎಂದೇ ಪ್ರಸಿದ್ಧ. ಅದಕ್ಕೆ ಕಾರಣ ಇಲ್ಲಿರುವ ಸ್ವಾತಂತ್ರ್ಯ ಹೋರಾಟಗಾರರ ಸ್ಮಾರಕಗಳು.  ‘ವೀರರ ಭೂಮಿ’ ಮೂಲದ ಸೋಧಿ ಅವರ ಶೂಟಿಂಗ್ ಸಾಧನೆಗೆ ಈಗ ರಾಷ್ಟ್ರದ ಅತ್ಯುನ್ನತ ಕ್ರೀಡಾ ಗೌರವ ಸಂದಿದೆ.

ಶ್ರೀಮಂತ ಕುಟುಂಬದ ಸೋಧಿ ಹಣವನ್ನು ನೆಚ್ಚಿಕೊಂಡು ಕ್ರೀಡಾ ಜಗತ್ತಿನೊಳಗೆ ಕಾಲಿಡಲಿಲ್ಲ. ಬದಲಾಗಿ ಕ್ರೀಡೆ ಎಂಬುದು ಅವರಲ್ಲಿ ರಕ್ತಗತವಾಗಿಯೇ ಬಂದಿದೆ. ಅವರ ಹೃದಯ ಬಡಿತ, ಅವರ ಮನಸ್ಸಿನ ತುಡಿತ ಶೂಟಿಂಗ್. ತಂದೆ ಮಾಲ್ವಿಂದರ್ ಸಿಂಗ್ ಸೋಧಿ ಕೂಡ ಶೂಟಿಂಗ್ ಸ್ಪರ್ಧೆಗಳಲ್ಲಿ ಪಾಲ್ಗೊಂಡಿದ್ದವರು. ಅವರ ಕುಟುಂಬ ವರ್ಗದ ಹೆಚ್ಚಿನವರು ವಿವಿಧ ಕ್ರೀಡೆಗಳಲ್ಲಿ ಉತ್ತಮ ಸಾಧನೆ ಮಾಡಿದ್ದಾರೆ. 

ಎಂಬಿಎ ಪದವೀಧರರಾಗಿರುವ ಸೋಧಿ ಪಂಜಾಬ್ ಪೊಲೀಸ್ ಇಲಾಖೆಯಲ್ಲಿ ಡಿಎಸ್‌ಪಿ ಆಗಿ ಕಾರ್ಯನಿರ್ವಹಿಸುತ್ತಿದ್ದಾರೆ. ಒಳಾಂಗಣ ವಿನ್ಯಾಸಗಾರ್ತಿ ರುಚಿಕಾ ಅವರನ್ನು ವಿವಾಹವಾಗಿರುವ ಸೋಧಿ ಅವರಿಗೆ ನಾಲ್ಕು ವರ್ಷ ವಯಸ್ಸಿನ ಪುತ್ರನಿದ್ದಾನೆ.

## ಹಲವು ಮೊದಲುಗಳ ಸರದಾರ
ಸೋಧಿ.ಅವರಿಗೆ ಗುರಿ ತಲುಪುವುದೇ ಅಂತಿಮವಲ್ಲ. ಅದಷ್ಟೇ ಯಶಸ್ಸೂ ಅಲ್ಲ. ಪ್ರತಿ ಬಾರಿ ಕೆಳಗೆ ಬಿದ್ದಾಗ ಮತ್ತೆ ಎದ್ದು ನಿಲ್ಲಬೇಕೆಂಬ ತುಡಿತ, ಛಲವಿದೆಯಲ್ಲ ಅದು ಯಶಸ್ಸು. ಈ ತತ್ವವನ್ನು ನಂಬಿಕೊಂಡು ಬಂದವರು ಡಬಲ್ ಟ್ರ್ಯಾಪ್ ಶೂಟಿಂಗ್ ಸ್ಪರ್ಧಿ ಸೋಧಿ. ಅವರು ಭಾರತದ ಶೂಟಿಂಗ್ ಕ್ಷೇತ್ರದಲ್ಲಿ ಹಲವು ಮೊದಲುಗಳ ಸರದಾರ.

ಚಿಕ್ಕ ವಯಸ್ಸಿನಲ್ಲೇ ಸ್ಪರ್ಧೆ ಆರಂಭಿಸಿದ್ದರೂ ಯಶಸ್ಸು ಲಭಿಸಿದ್ದು ನಿಧಾನವಾಗಿ. ೧೯೯೮ರಲ್ಲಿ ಅವರ ಶೂಟಿಂಗ್ ಜೀವನ ಶುರುವಾಯಿತು.  ೨೦೦೭ರಲ್ಲಿ ನಡೆದ ವಿಶ್ವಕಪ್‌ನಲ್ಲಿ ಕಂಚಿನ ಪದಕ ಜಯಿಸಿದ್ದರು. ಅದು ಅವರ ಜೀವನದ ಮೊದಲ ಅತ್ಯುತ್ತಮ ಸಾಧನೆ.  ೨೦೦೯ರ ಏಷ್ಯನ್ ಚಾಂಪಿಯನ್‌ಷಿಪ್‌ನಲ್ಲಿ ಚಿನ್ನ ಗೆದ್ದಿದ್ದರು. 

ಆ ಬಳಿಕ ಸಾಧನೆಯ ಒಂದೊಂದೇ ಮೆಟ್ಟಿಲುಗಳನ್ನು ಏರುತ್ತಾ ಬಂದ ಸೋಧಿ ೨೦೧೦ರಲ್ಲಿ ಟರ್ಕಿಯ ಇಜ್ಮಿರ್ ವಿಶ್ವಕಪ್ ಫೈನಲ್ ಶೂಟಿಂಗ್‌ನಲ್ಲಿ ಚಿನ್ನ ಗೆದ್ದರು.  ೨೦೧೧ರ ವಿಶ್ವಕಪ್ ಫೈನಲ್‌ನಲ್ಲೂ ಸ್ವರ್ಣ ಪದಕ ಜಯಿಸಿದ್ದರು. ಅದು ಭಾರತದ ಶೂಟಿಂಗ್ ಇತಿಹಾಸದಲ್ಲಿ ಎಂದೂ ಮರೆಯಲಾಗದ ಕ್ಷಣ.

೨೦೧೦ರ ನವದೆಹಲಿ ಕಾಮನ್‌ವೆಲ್ತ್ ಕ್ರೀಡಾಕೂಟದಲ್ಲಿ ಎರಡು ರಜತ ಪದಕ ಗೆದ್ದುಕೊಟ್ಟರು. ಅದೇ ವರ್ಷ ಚೀನಾದ ಗುವಾಂಗ್‌ಜೌನಲ್ಲಿ ನಡೆದ ಏಷ್ಯನ್ ಕ್ರೀಡಾಕೂಟದಲ್ಲಿ ಚಿನ್ನ ಜಯಿಸಿದ್ದರು. ಶೂಟಿಂಗ್‌ನಲ್ಲಿ ಹಲವು ವರ್ಷಗಳ ಬಳಿಕ ಈ ಸಾಧನೆ ಮಾಡಿದ ಭಾರತೀಯ ಅವರು.

ಸೋಧಿ ೨೦೧೧ರಲ್ಲಿ ವಿಶ್ವ ಶೂಟಿಂಗ್ ಅಗ್ರಸಾಧಕರ ಪಟ್ಟಿಯಲ್ಲಿ ಅಗ್ರಶ್ರೇಯಾಂಕದೊಡನೆ ಮೊದಲ ಸ್ಥಾನದಲ್ಲಿ ವಿರಾಜಿತರಾಗಿದ್ದರು.. ಅವರು ಈ ಹಂತಕ್ಕೇರಿದ ಭಾರತದ ಮೊದಲ ಶೂಟರ್. ಅದೇ ವರ್ಷ ಮತ್ತೊಂದು ವಿಶ್ವಕಪ್ ಫೈನಲ್‌ನಲ್ಲಿ ಬೆಳ್ಳಿ ಜಯಿಸಿದ್ದರು. ಈ ಮೂಲಕ ಹ್ಯಾಟ್ರಿಕ್ ಪದಕಗಳ ಸಾಧನೆಗೆ ಕಾರಣರಾಗಿದ್ದರು. ಇದರಿಂದ ಈ ಸಾಧನೆ ಮಾಡಿದ ಮೊದಲ ಭಾರತೀಯ ಅವರಾದರು.

## ಒಲಿಂಪಿಕ್ಸ್ ನಿರಾಸೆ
ಲಂಡನ್ ಒಲಿಂಪಿಕ್ಸ್‌ನಲ್ಲಿ ಸ್ಪರ್ಧಿಸಿದ್ದ ಅವರು ಆ ಕೂಟದಲ್ಲಿ ನಿರಾಸೆ ಮೂಡಿಸಿದ್ದರು.  ‘ಲಂಡನ್ ಒಲಿಂಪಿಕ್ಸ್ನಲ್ಲಿ ನನಗೆ ಯಶಸ್ಸು ಸಿಗಲಿಲ್ಲ.  ಆದರೆ ಇನ್ನುಳಿದ ಚಾಂಪಿಯನ್‌ಷಿಪ್‌ಗಳಲ್ಲಿ ಅತ್ಯುತ್ತಮ ಪ್ರದರ್ಶನ ತೋರಿದೆ. ಆದರೂ ಟೀಕೆಗಳು ಎದುರಾದವು. ಆ ಬಗ್ಗೆ ನಾನು ಹೆಚ್ಚು ತಲೆಕೆಡಿಸಿಕೊಂಡವನಲ್ಲ. ಈಗ ನನ್ನ ಗುರಿ ೨೦೧೬ರ ಒಲಿಂಪಿಕ್ಸ್‌ನಲ್ಲಿ ಉತ್ತಮ ಪ್ರದರ್ಶನ ನೀಡುವುದು' ಎಂದಿದ್ದಾರೆ.

## ಪ್ರಶಸ್ತಿ ಗೌರವಗಳು
ರಂಜನ್ ಸೋಧಿ ಅವರಿಗೆ ೨೦೦೯ರ ವರ್ಷದಲ್ಲಿ ಅರ್ಜುನ ಪ್ರಶಸ್ತಿ ಹಾಗೂ ೨೦೧೩ರ ವರ್ಷದಲ್ಲಿ ರಾಜೀವ್ ಗಾಂಧಿ ಖೇಲ್ ರತ್ನ ಪ್ರಶಸ್ತಿಗಳು ಸಂದಿವೆ.

## ಮಾಹಿತಿ ಕೊಂಡಿಗಳು
'ಸಾಧನೆಯ ಸರದಾರ' ಪ್ರಜಾವಾಣಿ ಲೇಖನ 

ವರ್ಗ: ಶೂಟಿಂಗ್ ಸ್ಪರ್ಧಿಗಳು
ವರ್ಗ: ಕ್ರೀಡಾಪಟುಗಳು

ಲೇಖಕರು: ಕೆ.ಓಂಕಾರ ಮೂರ್ತಿ. ಕೃಪೆ: ಪ್ರಜಾವಾಣಿ
ಸೇಡಿಯಾಪು ಕೃಷ್ಣಭಟ್ ಪ್ರಶಸ್ತಿ

**ಸೇಡಿಯಾಪು ಕೃಷ್ಣ ಭಟ್ ಪ್ರಶಸ್ತಿ :**- ಭಾ‍ಷಾವಿಜ್ಞಾನ, ವ್ಯಾಕರಣ, ಛಂದಸ್ಸು, ನಿಘಂಟು ಕ್ಷೇತ್ರದಲ್ಲಿ ಸೇವೆ ಸಲ್ಲಿಸಿದವರಿಗೆ ನೀಡುವ ಪ್ರಶಸ್ತಿ.

**ಪ್ರಶಸ್ತಿ ಪಡೆದವರ ವಿವರ**

# 1997 - ಯು. ಪಿ. ಉಪಾಧ್ಯಾಯ
# 1998 - ಟಿ. ವಿ. ವೆಂಕಟಾಚಲ ಶಾಸ್ತ್ರಿ
# 1999 - ಜಿ. ವೆಂಕಟಸುಬ್ಬಯ್ಯ
# 2000 - ಡಾ. ಎಂ. ಚಿದಾನಂದ ಮೂರ್ತಿ
# 2001 - ವಿದ್ವಾನ್ ಎಸ್. ರಂಗನಾಥ ಶರ್ಮ	
# 2002 - ಪ್ರೊ. ಎಸ್. ಕೆ. ರಾಮಚಂದ್ರ ರಾವ್
# 2003 - ಪ್ರೊ. ಟಿ. ಕೇಶವ ಭಟ್
# 2004 - ಡಾ. ಎಂ.ಎಂ. ಕಲಬುರ್ಗಿ
# 2005 - ಬಿ. ಎಸ್. ಸಣ್ಣಯ್ಯ
# 2006 - ಡಾ. ಸಂಗಮೇಶ ಸವದತ್ತಿಮಠ
# 2007 -ಪ್ರೊ. ಜಿ. ಎನ್. ಚಕ್ರವರ್ತಿ
# 2008 - ಪ್ರೊ. ಎನ್. ಬಾಲಸುಬ್ರಮಣ್ಯ
# 2009 - ಡಾ. ಎ. ವಿ. ನರಸಿಂಹಮೂರ್ತಿ
# 2010 - ಡಾ. ಆರ್. ಗಣೇಶ್
# 2011 - ತಾಳ್ತಜೆ ವಸಂತ ಕುಮಾರ್
# 2012 - ಪ್ರೊ. ಕುಶಾಲಪ್ಪ ಗೌಡ
# 2013 - ಜಿ. ಜಿ. ಮಂಜುನಾಥನ್

## ಉಲ್ಲೇಖಗಳು
ವರ್ಗ:ಪ್ರಶಸ್ತಿಗಳು
ಅಜಿಲರು

**ಅಜಿಲರು** ತುಳುನಾಡಿನ ಅರಸುಮನೆತನಗಳಲ್ಲಿ ಒಂದು. ಇವರು ದಕ್ಷಿಣ ಕನ್ನಡ ಜಿಲ್ಲೆಯ ವೇಣೂರನ್ನು ಕೇಂದ್ರವನ್ನಾಗಿಸಿಕೊಂಡು ಆಡಳಿತ ನಡೆಸಿದರು. ಈ ವಂಶದ ಮೊದಲ ಉಲ್ಲೇಖ ಕಂಡುಬರುವುದು ೧೩೪೦ರ ತೆಂಕಕಾರಂದೂರು ಎಂಬಲ್ಲಿಯ ಶಾಸನದಲ್ಲಿ. ಹೊಯ್ಸಳರ ಆಳ್ವಿಕೆಯ ಅಧೀನದಲ್ಲಿದ್ದ ಇವರು ಮುಂದೆ ವಿಜಯನಗರದ ಆಡಳಿತವನ್ನು ಒಪ್ಪಿಕೊಂಡಿದ್ದರು ಎಂದು ತಿಳಿದುಬರುತ್ತದೆ.

## ಇತಿಹಾಸ
*ಈಗ ತಿಳಿದಿರುವಂತೆ ೧೩೪೦ರ ಶಾಸನದಲ್ಲಿ ಈ ವಂಶಜರ ಬಗೆಗಿನ ಮೊದಲ ಉಲ್ಲೇಖವಿದೆ. ಅಲ್ಲಿಂದ ಮುಂದೆ ೧೭೫೦ರ ತನಕ ಸುಮಾರು ೧೩ ಮಂದಿ ಅರಸರ ಹೆಸರುಗಳು ವಿವಿಧ ಶಾಸನಗಳಲ್ಲಿ ಉಲ್ಲೇಖಗೊಂಡಿವೆ. ಈ ಪೈಕಿ ೧೬೦೦ರಿಂದ ೧೬೨೦ರ ತನಕ ರಾಜ್ಯವನ್ನಾಳಿದ ತಿಮ್ಮಾಣ್ಣಾಜಿಲ ಹೆಸರುವಾಸಿಯಾಗಿದ್ದಾನೆ. ಇವನು ೧೬೦೪ರಲ್ಲಿ ವೇಣೂರಿನಲ್ಲಿ ೩೫ ಅಡಿ ಎತ್ತರದ ಬಾಹುಬಲಿಯ ಏಕಶಿಲಾ ವಿಗ್ರಹವನ್ನು ಸ್ಥಾಪಿಸಿದ್ದಾನೆ. ಕಾಲಾನಂತರ ಇವರು ತಮ್ಮ ರಾಜಧಾನಿಯನ್ನು ಸಮೀಪದ ಅಳದಂಗಡಿ ಎಂಬಲ್ಲಿಗೆ ಸ್ಥಳಾಂತರಿಸಿದರು.
*ವಿಜಯನಗರ ಸಾಮ್ರಾಜ್ಯದೊಂದಿಗೆ ತುಳುನಾಡು ವಿಲೀನಗೊಂಡ ಅನಂತರ ಅಲ್ಲಿ ತಲೆಯೆತ್ತಿದ ಹಲವು ಸ್ಥಳೀಕ ಮನೆತನಗಳಲ್ಲಿ ಒಂದು. ಮೊದಲು ವೇಣೂರಿನಿಂದ ಮತ್ತು ಅನಂತರ ಆಲದಂಗಡಿಯಿಂದ ಇವರು ಆಳಿದ ಸಂಸ್ಥಾನಕ್ಕೆ ಪೂಂಜಳಿ ಅಥವಾ ಪುಂಜಳಿಕೆಯ ರಾಜ್ಯ ಮತ್ತು ಅಳುವ ರಾಜ್ಯ ಎಂಬ ಹೆಸರುಗಳಿದ್ದುವು. ಇವರು ತಮ್ಮನ್ನು ಸಾಳುವ ವಂಶದವರೆಂದು ಕರೆದುಕೊಳ್ಳುತ್ತಿದ್ದರು. ವೇಣೂರಿನ ಮಹಾಲಿಂಗೇಶ್ವರ ಇವರ ಕುಲದೇವತೆಯಾದರೂ ಇವರು ಜೈನಧರ್ಮಾವಲಂಬಿಗಳಾಗಿದ್ದರು. 1408ರ ವಿಜಯನಗರದ ಶಾಸನವೊಂದರಲ್ಲಿ ಅಜಿಲರು ಬಂಗ ಮತ್ತು ಚೌಟ ಮನೆತನಗಳ ಅರಸುಗಳೊಂದಿಗೆ ಆಡಳಿತ ಕ್ಷೇತ್ರದಲ್ಲಿ ವಿಜಯನಗರ ರಾಜ್ಯಪಾಲನ ಸಹಾಯಕರಾಗಿ 1405ರಲ್ಲಿ ಕಾಣಿಸಿಕೊಳ್ಳುತ್ತಾರೆ.

## ಅಜಿಲರ ಕೊಡುಗೆ 
ಅಜಿಲ ಅರಸುಗಳ ಪೈಕಿ ಮುಖ್ಯನಾದವನು 4ನೆಯ ವೀರತಿಮ್ಮರಾಜ ಒಡೆಯ. ರಾಜಕುಮಾರನ ಅಳಿಯನೂ ಪಾಂಡ್ಯಕದೇವಿಯ ಮಗನೂ ಜೈನಗುರು ಚಾರುಕೀರ್ತಿದೇವರ ಪ್ರಿಯಾಗ್ರಶಿಷ್ಯನೂ ಆಗಿದ್ದ ಈ ತಿಮ್ಮರಾಜನೇ ವೇಣೂರಿನ ಗೊಮ್ಮಟ ಶಿಲಾಮೂರ್ತಿಯನ್ನು ಸ್ಥಾಪಿಸಿದ. ಇವನ ರಾಣಿ ಪಾಂಡ್ಯಕದೇವಿ ಅಥವಾ ವರ್ಧಮಾನಕ್ಕ ಗೊಮ್ಮಟನ ಎಡಭಾಗದಲ್ಲಿ ಚಂದ್ರನಾಥ ಚೈತ್ಯಾಲಯವನ್ನೂ ಇವನ ಮತ್ತೊಬ್ಬ ರಾಣಿ ಪಾರ್ಶ್ವದೇವಿ ಅಥವಾ ಬಿನಾಣೆ ಗೊಮ್ಮಟನ ಬಲಭಾಗದಲ್ಲಿ ಶಾಂತೀಶ್ವರ ಚೈತ್ಯಾಲಯವನ್ನೂ ಕಟ್ಟಿಸಿದರು. ಅಜಿಲರ ರಾಣಿ ಮದುರಕದೇವಿಯನ್ನು 1622ರ ಒಂದು ಶಾಸನದಲ್ಲಿ ಜೈನಗುರು ಲಲಿತಕೀರ್ತಿ ಭಟ್ಟಾರಕದೇವರ ಪ್ರಿಯಾಗ್ರಶಿಷ್ಯನೆಂದು ವರ್ಣಿಸಲಾಗಿದೆ. ಇವಳು ತನ್ನ ರಾಜಧಾನಿ ಆಲದಂಗಡಿಯಲ್ಲಿ ಒಂದು ಅರಮನೆಯನ್ನೂ ಒಂದು ಜೈನಬಸದಿಯನ್ನೂ ಅರ್ಧನಾರೀಶ್ವರ ಮತ್ತು ಸೋಮನಾಥ ದೇವಾಲಯಗಳನ್ನೂ ಕಟ್ಟಿಸಿದಳು. ವೇಣೂರಿನಲ್ಲಿ ಅಜಿಲರು ಕಟ್ಟಿಸಿಕೊಂಡಿದ್ದ ಅರಮನೆಗೆ ಏಳುಪ್ಪರಿಗೆಗಳಿದ್ದವೆಂಬ ಪ್ರತೀತಿಯಿದ್ದು, ಇಂದು ಆ ಅರಮನೆಯ ನಿವೇಶನದಲ್ಲಿ ತಳಪಾಯದ ಕುರುಹುಗಳೂ ಕಲ್ಲಿನ ಎರಡು ಆನೆಗಳೂ ಕಾಣಸಿಗುತ್ತವೆ. ಅಜಿಲಮೊಗರು ಎಂಬ ಸಣ್ಣ ಗ್ರಾಮದಲ್ಲಿರುವ ಮಸೀದಿಯ ನಿರ್ಮಾಪಕ ಒಬ್ಬ ಅಜಿಲ ಅರಸು ಎಂಬ ಐತಿಹ್ಯವಿದೆ. ಆ ಅರಸ ಯಾವುದೋ ರೋಗದಿಂದ ಬಳಲುತ್ತಿದ್ದಾಗ ಸೈಯದ್ ಬಾಬಾ ಫಕ್ರುದ್ದಿನ್ ಎಂಬ ಪಷಿರ್ಯ ದೇಶದ ಗುರು ಆ ರೋಗವನ್ನು ಗುಣಪಡಿಸಿದ ಕಾರಣ ಅಜಿಲ ಆ ಮಸೀದಿಯನ್ನು ಕಟ್ಟಿಸಿದನಂತೆ. ಹೈದರನ ಕಾಲದಲ್ಲಿ ಅಜಿಲರ ಆಳ್ವಿಕೆ ಕೊನೆಗಂಡಿತು. ಆಲದಂಗಡಿ ಮತ್ತು ಬಂಗಾಡಿ ಎಂಬೀ ಸ್ಥಳಗಳಲ್ಲಿ ಅಜಿಲ ವಂಶದವರು ಇಂದಿಗೂ ವಾಸಿಸುತ್ತಿದ್ದಾರೆ.

## ಅಚರಣೆಗಳು
ಅಜಿಲರು ಜೈನ ಧರ್ಮಾವಲಂಬಿಗಳು.ಇವರಲ್ಲಿ ಅಳಿಯ ಸಂತಾನ ಪದ್ಧತಿ ರೂಢಿಯಲ್ಲಿತ್ತು. ಇವರು ಜೈನರಾಗಿದ್ದರೂ ಇವರ ಕುಲದೇವರು ಹಿಂದೂ ಧರ್ಮದ ಮಹಾಲಿಂಗೇಶ್ವರ. ಇವರು ವೀರಶೈವ ಧರ್ಮ ಕ್ಕೂ ತಕ್ಕ ಆಶ್ರಯ ಕೊಟ್ಟಿದ್ದರು.

## ಹೆಚ್ಚಿನ ಓದಿಗೆ
*ವೇಣೂರು
*ಅಳದಂಗಡಿ

## ಉಲ್ಲೇಖಗಳು 
ವರ್ಗ:ಇತಿಹಾಸ
ವರ್ಗ:ಕರ್ನಾಟಕದ ಇತಿಹಾಸ
ಗ್ರ್ಯಾಜುಯೇಟ್ ರೆಕರ್ಡ್ ಇಕ್ಸ್ಯಾಮನೇಶನ್ಸ್

**ಗ್ರ್ಯಾಜುಯೇಟ್ ರೆಕರ್ಡ್ ಇಕ್ಸ್ಯಾಮನೇಶನ್ಸ್** (**ಜಿಆರ್‍ಇ**) ಅಮೇರಿಕಾ, ಇತರ ಇಂಗ್ಲಿಷ್ ಮಾತನಾಡುವ ದೇಶದ ಅನೇಕ ಸ್ನಾತಕ ಶಾಲೆಗಳಿಗೆ ಮತ್ತು ವಿಶ್ವಾದ್ಯಂತ ಇಂಗ್ಲಿಷ್ ಕಲಿಸುವ ಸ್ನಾತಕ ಹಾಗು ಬಿಸ್‍ನೆಸ್ ಕಾರ್ಯಕ್ರಮಗಳಿಗೆ ಒಂದು ಪ್ರವೇಶ ಅವಶ್ಯಕತೆಯಾಗಿರುವ ಒಂದು ಪ್ರಮಾಣೀಕೃತ ಪರೀಕ್ಷೆ. ಎಜುಕೇಶನಲ್ ಟೆಸ್ಟಿಂಗ್ ಸರ್ವಿಸ್‍ನಿಂದ ೧೯೪೯ರಲ್ಲಿ ಸೃಷ್ಟಿಸಲಾದ ಮತ್ತು ನಿರ್ವಹಿಸಲಾದ ಈ ಪರೀಕ್ಷೆಯು ದೀರ್ಘಾವಧಿಯಲ್ಲಿ ಸಂಪಾದಿಸಿದ ಮತ್ತು ಯಾವುದೇ ನಿರ್ದಿಷ್ಟ ಅಧ್ಯಯನ ಕ್ಷೇತ್ರಕ್ಕೆ ಸಂಬಂಧಿಸದ ಶಾಬ್ದಿಕ ತರ್ಕಸರಣಿ, ಪರಿಮಾಣಾತ್ಮಕ ತರ್ಕಸರಣಿ, ವಿಶ್ಲೇಷಣಾತ್ಮಕ ಬರಹ, ಮತ್ತು ನಿರ್ಣಾಯಕ ಚಿಂತನೆಯ ಕೌಶಲಗಳನ್ನು ಅಳೆಯುವ ಗುರಿಹೊಂದಿದೆ. ಜಿಆರ್‍ಇ ಸಾಮಾನ್ಯ ಪರೀಕ್ಷೆಯನ್ನು ಅರ್ಹತೆ ಪಡೆದ ಪರೀಕ್ಷಾ ಕೇಂದ್ರಗಳ ಮೂಲಕ ಒಂದು ಗಣಕಯಂತ್ರ-ಆಧಾರಿತ ಪರೀಕ್ಷೆಯಾಗಿ ನೀಡಲಾಗುತ್ತದೆ.

ವರ್ಗ:ಪ್ರಮಾಣೀಕೃತ ಪರೀಕ್ಷೆಗಳು
ಅಘೋರಿ ಪಂಥ

in Varanasi (Benares), c. 1875.]]
**ಅಘೋರಿ ಪಂಥ** ಶಿವನ ಉಪಾಸಕರ ಒಂದು ಪಂಥ. ಭಾರತದಲ್ಲಿ ಬಿಹಾರ,ಪಶ್ಚಿಮ ಬಂಗಾಳ ಮುಂತಾದೆಡೆಗಳಲ್ಲಿ ಕಾಣಿಸಿಕೊಳ್ಳುವ ಇವರು,ವಾಮಾಚಾರ ಕ್ರಿಯೆಯಲ್ಲಿ ತೊಡಗಿಕೊಂಡವರು.ವಿಚಿತ್ರ ವೇಷಭೂಷಣಗಳು,ವಿಚಿತ್ರ ಆಚರಣೆಗಳ ಮೂಲಕ ಮುಖ್ಯವಾಹಿನಿಯಿಂದ ದೂರವಾಗಿ ಬದುಕುತ್ತಾರೆ.
ಅಘೋರಿಗಳು (ಸಂಸ್ಕೃತದಿಂದ: अघोर, lit. 'ಭಯಾನಕವಲ್ಲ',  IAST: ಅಘೋರಾ) ಭಾರತದ ಉತ್ತರ ಪ್ರದೇಶ ಮೂಲದ ತಪಸ್ವಿ ಶೈವ ಸಾಧುಗಳ ಜೀವನ ಕ್ರಮವಾಗಿದೆ. ೭ನೇ ಮತ್ತು ೮ನೇ ಶತಮಾನದ  ನಡುವೆ ಮಧ್ಯಕಾಲೀನ ಭಾರತದಲ್ಲಿ ಹುಟ್ಟಿಕೊಂಡ ಶೈವಧರ್ಮದ ತಾಂತ್ರಿಕ, ಪುರಾಣೇತರ ರೂಪವಾದ ಕಪಾಲಿಕಾ ಸಂಪ್ರದಾಯದಿಂದ ಕವಲೊಡೆದಿರುವ ಏಕೈಕ ಉಳಿದಿರುವ ಪಂಥವಾಗಿದೆ. ಅವರ ಪೂರ್ವಜರಂತೆಯೇ, ಅಘೋರಿಗಳು ಸಾಮಾನ್ಯವಾಗಿ ಮರಣೋತ್ತರ ಆಚರಣೆಗಳಲ್ಲಿ ತೊಡಗುತ್ತಾರೆ, ಆಗಾಗ್ಗೆ ಸ್ಮಶಾನದಲ್ಲಿ ವಾಸಿಸುತ್ತಾರೆ, ಅವರ ದೇಹಕ್ಕೆ ದಹನದ ಚಿತಾಭಸ್ಮವನ್ನು ಹಚ್ಚಿಕೊಳ್ಳುತ್ತಾರೆ,   ಮತ್ತು ಮಾನವ ಶವಗಳಿಂದ ಎಲುಬುಗಳನ್ನುತಲೆಬುರುಡೆಗಳನ್ನು ಸಂಗ್ರಹಿಸಿ ಆಭರಣಗಳನ್ನಾಗಿ ಮಾಡುತ್ತಾರೆ (ಶಿವ ಮತ್ತು ಇತರ ಹಿಂದೂ ದೇವತೆಗಳ ಚಿತ್ರಣದಲ್ಲಿ ತಲೆಬುರುಡೆಯ ಬಟ್ಟಲುಗಳನ್ನು ಸಾಂಕೇತಿಕವಾಗಿ ಹಿಡಿದುಕೊಳ್ಳುವುದು ಮತ್ತು ಮತ್ತು ಆಭರಣಗಳಾಗಿ ಉಪಯೋಗಿಸುವುದು ಕಂಡುಬರುತ್ತದೆ).  ಅನೇಕ ಅಘೋರಿ ಗುರುಗಳ ಬಗ್ಗೆ ಗ್ರಾಮೀಣ ಜನರು ಹೆಚ್ಚಿನ ಗೌರವವನ್ನು ಹೊಂದಿದ್ದಾರೆ ಮತ್ತು ಭಾರತೀಯ ಸಾಹಿತ್ಯದ ಮಧ್ಯಯುಗೀನ ಮತ್ತು ಆಧುನಿಕ ಕೃತಿಗಳಲ್ಲಿ ವ್ಯಾಪಕವಾಗಿ ಉಲ್ಲೇಖಿಸಲ್ಪಡುತ್ತಾರೆ, ಏಕೆಂದರೆ ಅವರು ತಮ್ಮ ತೀವ್ರವಾದ ಎರೆಮಿಟಿಕ್ ವಿಧಿಗಳು ಮತ್ತು ಪರಿತ್ಯಾಗ ಮತ್ತು ತಪಸ್ಸಿನ ಅಭ್ಯಾಸಗಳ ಮೂಲಕ ಹಲವು ಸಮಸ್ಯೆಗಳನ್ನು ಗುಣಪಡಿಸುವ ಶಕ್ತಿಯನ್ನು ಹೊಂದಿದ್ದಾರೆ ಎಂದು ಭಾವಿಸಲಾಗಿದೆ.

## ಆದಿ ಶಂಕರರಿಂದ ಶುರುವಾದ ಅಘೋರಿ ಪಂಥ 
ಸನಾತನ ಧರ್ಮದ ಉಳುವಿಗಾಗಿ ಶಂಕರಾಚಾರ್ಯರು ಬಡ ಹಳ್ಳಿಗಾಡಿನ ಚಿಕ್ಕಮಕ್ಕಳನ್ನು ಹಿಡಿದು ತಂದು ಅಘೋರಿಗಳ ಆಚರಣೆಯನ್ನು ಹುಟ್ಟುಹಾಕಿದರು. ನಾಯಿಮರಿಗಳನ್ನು ತಂದು ನಾವು ಸಾಕಿ ಬುದ್ದಿಕಲಿಸಿದಂತೆ ಅಘೋರಿಗಳಿಗೆ ಅನಾಗರೀಕ ಆಚಾರಣೆಗಳನ್ನು ಕಲಿಸಲಾಯಿತು. ಇದರ ಉದ್ದೇಶ ಸನಾತನ ಧರ್ಮ ರಕ್ಷಣೆ. ಅಘೋರಿಗಳನು ಒಂದು ತರಹ ಭಯೋತ್ಪಾದಕತಂತೆ ಉಪಯೋಗಿಸಿಕೊಳ್ಳಲು ತಯಾರು ಮಾಡಿದರು. ಇವರ ದೇಹವೆ ಕಡ್ಗದಂತೆ. ಧರ್ಮಕ್ಕೆ ಆಪತ್ತು ಬಂದರೆ ದೇಹವೇ ಆಯುಧವಾಗಿ ಆಪತ್ತು ಮಾಡುವವರನ್ನು ಧ್ವಂಸ ಮಾಡುವಂತೆ ಆದೇಶಿಸಿದರು.

## ಉಲ್ಲೇಖಗಳು
ವರ್ಗ:ಹಿಂದೂ ಧರ್ಮದ ಪಂಗಡಗಳು
ವರ್ಗ:ಹಿಂದೂ ಧರ್ಮ
ಐರನ್ ಮ್ಯಾನ್ ೨

***ಐರನ್ ಮ್ಯಾನ್ ೨*** ಅದೇ ಹೆಸರಿನ ಮಾರ್ವಲ್ ಕಾಮಿಕ್ಸ್ ಪಾತ್ರದ ಮೇಲೆ ಆಧಾರಿತವಾದ ೨೦೧೦ರ ಒಂದು ಅಮೇರಿಕಾದ ಸೂಪರ್‌ಹೀರೊ ಚಿತ್ರ. ಅದು ೨೦೦೮ರ ಐರನ್ ಮ್ಯಾನ್ ಚಿತ್ರದ ಮುಂದಿನ ಪ್ರಕರಣ ಮತ್ತು ಮಾರ್ವಲ್ ಸಿನಮಾ ಪ್ರಪಂಚದ ಭಾಗವಾಗಿ ಬಿಡುಗಡೆಮಾಡಲಾದ ಮೂರನೇ ಚಲನಚಿತ್ರ. ಜಾನ್ ಫ಼ಾವ್ರೊ ನಿರ್ದೇಶಿಸಿದ ಮತ್ತು ಜಸ್ಟಿನ್ ಥರೂ ಬರೆದ ಈ ಚಿತ್ರದ ತಾರಾಗಣದಲ್ಲಿ ರಾಬರ್ಟ್ ಡೌನಿ ಜೂನಿಯರ್, ಗ್ವಿನೆತ್ ಪ್ಯಾಲ್‍ಟ್ರೌ, ಡಾನ್ ಚೀಡಲ್, ಸ್ಕಾರ್ಲಿಟ್ ಜೋಹ್ಯಾನ್ಸನ್, ಸ್ಯಾಮ್ ರಾಕ್‍ವೆಲ್, ಮಿಕಿ ರೋರ್ಕ್, ಮತ್ತು ಸ್ಯಾಮುವಲ್ ಎಲ್. ಜ್ಯಾಕ್‍ಸನ್ ಇದ್ದಾರೆ.

ವರ್ಗ:ಚಲನಚಿತ್ರಗಳು
ಪಾಟನ್

**ಪಾಟನ್** (ಅನ್ಹಿಲ್‍ವಾಡ) ಇದು ಗುಜರಾತ್ ರಾಜ್ಯದ  ಪಾಟನ್ ಜಿಲ್ಲೆಯ ಮುಖ್ಯ ಕೇಂದ್ರ. ಇದು ಮಧ್ಯಯುಗದಲ್ಲಿ ಗುಜರಾತಿನ ರಾಜಧಾನಿಯಾಗಿತ್ತು. ೧೦೦೦ನೆಯ ಇಸವಿಯ ಸುಮಾರಿಗೆ ಇದು ಜಗತ್ತಿನ ೧೦ನೆಯ ದೊಡ್ಡ ನಗರವಾಗಿತ್ತು ಎಂದು ಊಹಿಸಲಾಗಿದೆ..

### ಇತಿಹಾಸ
ಈ ಪಟ್ಟಣವನ್ನು ಕಿ.ಶ.೭೪೫ರಲ್ಲಿ ಚೌಡ ವಂಶದ ಪ್ರಸಿದ್ಧ ದೊರೆಯಾದ ವನರಾಜ ಚೌಡ ಎಂಬವನು ಸ್ಥಾಪಿಸಿದನು.ಈ ವಂಶಜರು ಸುಮಾರು ೨೦೦ವರ್ಷಗಳ ಕಾಲ ಇದನ್ನು ಆಳಿದರು.ನಂತರ ಇದನ್ನು ಸೋಳಂಕಿ ವಂಶದವರು ಆಳಿದರು.ಇವರಲ್ಲಿ ೯೪೧ ರಿಂದ ೯೯೬ರ ವರೆಗೆ ಆಳಿದ ಮೂಲರಾಜ ಪ್ರಖ್ಯಾತನು.ಇವನು ಕಥಿಯಾವಾಡ,ಕಛ್ ಮತ್ತು ದಕ್ಷಿಣ ಗುಜರಾತ್‍ನವರೆಗೆ ಸಾಮ್ರಾಜ್ಯ ವಿಸ್ತರಿಸಿದನು.ಇವನ ಸಂತತಿಯವರು ಇನ್ನೂರು ವರ್ಷ ರಾಜ್ಯವಾಳಿದರು. ಇವರು ಶೈವರಾಗಿದ್ದು ಸೋಮನಾಥ ಪಾಟನ್ ನಲ್ಲಿರುವ ಸೋಮನಾಥ ದೇವಾಲಯದ ದೇವರ ಆರಾಧಕರಾಗಿದ್ದರು.ಘಜನಿಯ ಮೊಹಮ್ಮದನು ಸೋಮನಾಥ ದೇವಾಲಯವನ್ನು ಹಲವಾರು ಬಾರಿ ಕೊಳ್ಳೆ ಹೊಡದರೂ ಆಗ ರಾಜ್ಯವಾಳುತ್ತಿದ್ದ ಒಂದನೆಯ ಭೀಮನು ಈ ದೇವಾಲಯವನ್ನು ಪುನರ್ನಿಮಿಸಿದನು. ೧೨೪೨ರಲ್ಲಿ ಮೂಲರಾಜ ಸಂತತಿಯವರ ಅವಸಾನವಾಗಿ ದೋಲ್ಕದ ವಾಘೇಲರ ಕೈಗೆ ರಾಜ್ಯ ಹೋದರೂ ೧೨೯೮ರಲ್ಲಿ ಅಲ್ಲಾ ಉದ್ದೀನ್ ಖಿಲ್ಜಿಯ ಸ್ವಾಧೀನವಾಯಿತು
.ಮುಂದೆ ಇದು ಬರೋಡದ ಮರಾಠಾ ರಾಜರ ಸ್ವಾಧೀನದಲ್ಲಿದ್ದು ಬರೋಡದೊಂದಿಗೆ ಸ್ವತಂತ್ರ ಭಾರತದಲ್ಲಿ ವಿಲೀನವಾಯಿತು.
### ಉಲ್ಲೇಖಗಳು
೧.^http://geography.about.com/library/weekly/aa011201c.htm  Top 10 Cities of the World in the year 1000

೨.^https://dsal.uchicago.edu/reference/gazetteer/pager.html?objectid=DS405.1.I34_V05_390.gif 

ವರ್ಗ:ಗುಜರಾತ್
ವರ್ಗ:ಐತಿಹಾಸಿಕ ಸ್ಥಳಗಳು
ವರ್ಗ:ಇತಿಹಾಸ
ನರೇಂದ್ರ ದಾಭೋಲಕರ

ನರೇಂದ್ರ ಅಚ್ಯುತ ದಾಭೋಲಕರ (೧ ನವಂಬರ್ ೧೯೪೫- ೨೦ ಅಗಸ್ಟ್  ೨೦೧೩). ಶೈಲ ಅವರನ್ನು ಮದುವೆಯಾಗಿದ್ದ ಇವರಿಗೆ, ಹಮಿದ್ ಮತ್ತು ಮುಕ್ತ ಎಂಬ ಇಬ್ಬರು ಮಕ್ಕಳಿದ್ದರು.

ಕಬಡ್ಡಿ ಪಟುವೂ ಆಗಿದ್ದ  ಅವರು,  ಬಾಂಗ್ಲಾದೇಶದ ವಿರುದ್ಧ ಭಾರತವನ್ನು ಪ್ರತಿನಿಧಿಸಿದ್ದರು.

## ಕ್ರಾಂತಿಕಾರೀ ಕೆಲಸಗಳು
ಹನ್ನೆರಡು ವರ್ಷ ವೈದ್ಯರಾಗಿ ಕೆಲಸ ಮಾಡಿದ ಅವರು ೧೯೮೦ ರಲ್ಲಿ ಸಾಮಾಜಿಕ ಕಾರ್ಯಕರ್ತರಾದರು.  ಸಾಮಾಜಿಕ ನ್ಯಾಯಕ್ಕಾಗಿ ಚಳುವಳಿಯಲ್ಲಿ ತೊಡಗಿಕೊಂಡರು. ಕ್ರಮೇಣ ಮೂಢನಂಬಿಕೆಗಳನ್ನು ತೊಡೆದುಹಾಕುವತ್ತ  ಗಮನ ಹರಿಸಿದರು. ಮಹಾರಾಷ್ಟ್ರ **ಅಂಧಶ್ರದ್ಧಾ ನಿರ್ಮೂಲನ ಸಮಿತಿ**ಯನ್ನು ಸ್ಥಾಪಿಸಿದರು. ಮೂಢನಂಬಿಕೆ, ಮಾಟ-ಮಂತ್ರ ಹಾಗೂ ರೋಗಗಳನ್ನು  ನಿವಾರಣೆ ಮಾಡುವುದಾಗಿ ಹೇಳಿಕೊಳ್ಳುವ   ಪವಾಡಪುರುಷರು ಹಾಗೂ  ಸ್ವಘೋಷಿತ ದೇವಮಾನವರ ವಿರುದ್ಧ ಅವರು ಹೋರಾಟಕ್ಕಿಳಿದರು.  ಪವಾಡಗಳು ಮತ್ತು ಮೂಢನಂಬಿಕೆಗಳ ಬಗೆಗೆ ಪುಸ್ತಕಗಳನ್ನು ಬರೆದರು, ಸಮಾಜದ ಅನಿಷ್ಟ ಪದ್ಧತಿಗಳ ವಿರುದ್ಧ ಹೋರಾಡಿದರು. ಪರಿಸರ ಸ್ನೇಹಿ ಗಣಪತಿ ಹಬ್ಬ ಆಚರಣೆಯ  ಬಗ್ಗೆ ಪ್ರಚಾರ ಮಾಡಿದರು.
## ಮೂಢನಂಬಿಕೆ ವಿರೋಧಿ ಮಸೂದೆ
ಅವರು ೧೯೯೦ರಲ್ಲಿ **ಮೂಢನಂಬಿಕೆ ವಿರೋಧಿ ಮಸೂದೆ**ಯ ಕರಡು ಪ್ರತಿಯನ್ನು  ಸಿದ್ಧಪಡಿಸಿದ್ದರು. ವಿಧಾನಸಭೆಯಲ್ಲಿ ಈ ಮಸೂದೆ ೨೦೦೩ರಲ್ಲಿ ಮಂಡನೆಯಾದರೂ ಹಿಂದೂ ಸಮುದಾಯದವರ ಭಾವನೆಗಳಿಗೆ ನೋವಾಗುತ್ತದೆ ಎಂದು  ಕೆಲವು ರಾಜಕೀಯ ಪಕ್ಷಗಳು ಮತ್ತು ಸಂಘಟನೆಗಳು  ವಿರೋಧಿಸಿದವು. *ಮಸೂದೆಯಲ್ಲಿ ಎಲ್ಲಿಯೂ ಧರ್ಮ ಅಥವಾ ದೇವರ ಬಗ್ಗೆ  ಪ್ರಸ್ತಾಪ ಮಾಡಿಲ್ಲ* ಎಂದು ದಾಭೋಲಕರ ಸಮರ್ಥಿಸಿಕೊಂಡರು.

## ನಿಧನ
೨೦ ಅಗಸ್ಟ್  ೨೦೧೩ ರಂದು ಅವರು ಪುಣೆಯಲ್ಲಿ ಎಂದಿನಂತೆ ಬೆಳಗಿನ ನಡಿಗೆಯಲ್ಲಿದ್ದಾಗ ಅವರನ್ನು ಇಬ್ಬರು ದುಷ್ಕರ್ಮಿಗಳು  ಗುಂಡಿಟ್ಟು ಕೊಂದರು.   ಅವರ ಮರಣದ ಒಂದು ದಿನದ ನಂತರ ಮಹಾರಾಷ್ಟ್ರ ಸರಕಾರವು ಮೂಢನಂಬಿಕೆ ವಿರೋಧಿ ಮಸೂದೆಯನ್ನು  ಜಾರಿಗೊಳಿಸಲು ತೀರ್ಮಾನಿಸಿತು.  ಆದರೆ ಆ ಮಸೂದೆಯು ಕಾನೂನಾಗಿಜಾರಿಗೆ ಬರಲು ಅದಕ್ಕೆ ಸಂಸತ್ತಿನ ಬೆಂಬಲ ಅಗತ್ಯವಾಗಿದೆ.

## ಉಲ್ಲೇಖಗಳು
ವರ್ಗ:ಪ್ರಸಿದ್ಧ ವ್ಯಕ್ತಿಗಳು
ವರ್ಗ:ಲೇಖಕರು
ಕೋಣಂದೂರು ಲಿಂಗಪ್ಪ

*ವಿದ್ಯಾರ್ಥಿ ಜೀವನದಲ್ಲೇ ಮೈಸೂರು ಸ್ವಾತಂತ್ರ್ಯ ಚಳವಳಿಯಲ್ಲಿ ಸಕ್ರಿಯ ಪಾತ್ರ ವಹಿಸಿದ್ದ ಕೋಣಂದೂರು ಲಿಂಗಪ್ಪ ಅವರು ಕನ್ನಡ ಯುವಜನ ಸಭಾ ಎಂಬ ಸಂಘಟನೆ ಸ್ಥಾಪಿಸಿ ಕನ್ನಡ ಚಳವಳಿಯಲ್ಲಿ ತೊಡಗಿದ್ದರು. ದೇವರಾಜ ಅರಸು ಅವರ ಉಳುವವನೇ ಭೂಮಿಯ ಒಡೆಯ ಘೋಷವಾಕ್ಯದಡಿ ಭೂ ಸುಧಾರಣೆ ಪರ ಹೋರಾಟ ಮಾಡಿದ್ದರು. ಶಾಂತವೇರಿ ಗೋಪಾಲಗೌಡರ ಗರಡಿಯಲ್ಲಿ ಪಳಗಿದ್ದ ಅವರು ಅದಕ್ಕೂ ಮುನ್ನವೇ ಕಾಗೋಡು ತಿಮ್ಮಪ್ಪ, ಎಸ್. ಬಂಗಾರಪ್ಪ ಅವರ ಜತೆಗೂಡಿ ಗೇಣಿದಾರರ ಪರ ಹೋರಾಟದಲ್ಲಿ ತೊಡಗಿದ್ದರು. 1972ರಿಂದ 78ರವರೆಗೆ ಎರಡು ಅವಧಿಯಲ್ಲಿ ಶಾಸಕರಾಗಿದ್ದ ಲಿಂಗಪ್ಪ ಅವರು ಉತ್ತಮ ಸಂಸದೀಯ ಪಟುವೂ ಆಗಿದ್ದರು. ಹಾವನೂರು ವರದಿ ಜಾರಿಗೆ ಹೋರಾಟ ಮಾಡಿದ್ದರು. ಅಲ್ಲದೆ, ರಾಜ್ಯಕ್ಕೆ ಕರ್ನಾಟಕ ಎಂಬ ಹೆಸರು ನಾಮಕರಣ ಮಾಡುವ ನಿಟ್ಟಿನಲ್ಲಿ ಹಕ್ಕೊತ್ತಾಯವನ್ನೂ ಮಾಡಿದ್ದರು.

*ಶ್ರೀ ಕೋಣಂದೂರು ಲಿಂಗಪ್ಪನವರು ಕರ್ನಾಟಕದ ಹಿರಿಯಾ ಸಮಾಜವಾದಿ ನಾಯಕರು. ತೀರ್ಥಹಳ್ಲಿ  ವಿಧಾನಸಭಾ ಕ್ಷೇತ್ರದಿಂದ  ೧೯೭೨ ರಿಂದ ೧೯೭೮ ರವರೆಗೆ ಶಾಸಕರಾಗಿ ಆಯ್ಕೆಯಾಗಿದ್ದವರು. ಇವರು ಹಿರಿಯ ಸಮಾಜವಾದಿ ನಾಯಕರಾದ ದಿ. ಶ್ರೀ ಶಾಂತವೇರಿ ಗೋಪಾಲಗೌಡ ಅವರ ಶಿಷ್ಯ. ಇವರಿಗೆ (77ನೇ ವಯಸ್ಸಿನಲ್ಲಿ) ಕರ್ನಾಟಕ ರಾಜ್ಯ ಸರ್ಕಾರ 2013 ರಲ್ಲಿ ಪ್ರತಿಷ್ಠಿತ "ದೇವರಾಜ ಅರಸು ಪ್ರಶಸ್ತಿ" ನೀಡಿ ಗೌರವಿಸಿದೆ. ಇವರು ತೀರ್ಥಹಳ್ಳಿ, ಶಿವಮೊಗ್ಗ, ಮೈಸೂರು ಮತ್ತು ಬೆಂಗಳೂರಿನಲ್ಲಿ ಶಿಕ್ಷಣವನ್ನು ಪಡೆದರು.

## ಬಾಹ್ಯ  ಕೊಂಡಿಗಳು
*ದೇವರಾಜ ಅರಸು ಪ್ರಶಸ್ತಿ ಬಂದ ಸಮಯದಲ್ಲಿ  ಪ್ರಜಾವಾಣಿ ಪತ್ರಿಕೆಯಲ್ಲಿ ಪ್ರಕಟವಾದ ಅವರ ಸಂದರ್ಶನ 
*77ನೇ ವಯಸ್ಸಿನಲ್ಲಿ ದೇವರಾಜ ಅರಸು ಪ್ರಶಸ್ತಿ
## ಉಲ್ಲೇಖಗಳು 
ವರ್ಗ:ರಾಜಕಾರಣಿಗಳುವರ್ಗ:ಕರ್ನಾಟಕ ರಾಜಕಾರಣಿಗಳು
ರೇ.ಚ.ರೇವಡಿಗಾರ

**ರೇ.ಚ.ರೇವಡಿಗಾರ**ರು ಬಿಜಾಪುರ ಜಿಲ್ಲೆಯ ಹಿರಿಯ ಪತ್ರಕರ್ತರು

ವರ್ಗ:ಪತ್ರಕರ್ತರು
ಅಂಜಾರ್

**ಅಂಜಾರ್** ಗುಜರಾತ್ ರಾಜ್ಯದ ಕಛ್ ಜಿಲ್ಲೆಯ ಒಂದು ತಾಲೂಕು ಕೇಂದ್ರ. ದಕ್ಷಿಣ್ ಕಛ್‍ನಲ್ಲಿ ಕಾಂಡ್ಲ ಬಂದರಿಗೆ ಸಮೀಪ ಇರುವ ಇದು ಒಂದು ಐತಿಹಾಸಿಕ ಪಟ್ಟಣ.
### ಇತಿಹಾಸ
ಈ ಪಟ್ಟಣವನ್ನು ಪ್ರ.ಶ.೯೪೦ರಲ್ಲಿ ಅಜ್ಮೇರ್‍ನ ಚೌಹಾನ್ ವಂಶದ ರಾಜನ ತಮ್ಮನಾದ **ಅಜಯ್‍ಪಾಲ್ ಸಿಂಗ್** ಎಂಬವನು ಸ್ಥಾಪಿಸಿದನು.ಇವನು ಪ್ರ.ಶ.೬೮೫ರಲ್ಲಿ ನಿಧನನಾದ ನಂತರ ಹಲವಾರು ವರ್ಷ ಈ ಪಟ್ಟಣ ಚೌಹಾನ್ ವಂಶಸ್ಥರಲ್ಲೇ ಇತ್ತು.ಕಾಲಾನುಕ್ರಮದಲ್ಲಿ ಇದನ್ನು ಸೋಳಂಕಿ, ವಘೇಲಾ ಹಾಗೂ ಚೌಡ ವಂಶಸ್ಥರು ಅಳಿದರು.೧೫೪೫ರ ಸುಮಾರಿಗೆ ಈ ಪಟ್ಟಣವು ಬಲಿಷ್ಠ ವಂಶದವರಾದ ಜಡೇಜ ವಂಶದವರಲ್ಲಿರುವಾಗ ಇಡೀ ಕಛ್ ಪ್ರದೇಶಕ್ಕೇ ರಾಜಧಾನಿಯಾಯಿತು.೧೮೧೬ರಲ್ಲಿ ಈ ಪಟ್ಟಣವೂ ಸೇರಿ ಇಡೀ ಕಛ್ ಪ್ರದೇಶ ಬ್ರಿಟಿಷರ ವಶವಾಯಿತು. ಬ್ರಿಟಿಷರು ಇದನ್ನು ವಾರ್ಷಿಕ ಕಪ್ಪಕ್ಕೆ ಬದಲಾಗಿ ಪುನಃ ಜಡೇಜ ವಂಶಸ್ಥರಿಗೆ ಬಿಟ್ಟುಕೊಟ್ಟರು. ಇದರಿಂದದಾಗಿ ಈ ಪ್ರದೇಶ ಹಾಗೂ ಪಟ್ಟಣವು ಸ್ವಾತಂತ್ರ್ಯ ದೊರೆಯುವವರೆಗೆ ಜಡೇಜ ವಂಶಸ್ಥರಲ್ಲಿದ್ದು, ಸ್ವಾತಂತ್ರ್ಯಾನಂತರ ಕಛ್ ಜಿಲ್ಲೆ ಮತ್ತು ಅಂಜಾರ್ ತಾಲೂಕಾಗಿ ರೂಪುಗೊಂಡಿತು.

 
ವರ್ಗ:ಗುಜರಾತ್
ವರ್ಗ:ಐತಿಹಾಸಿಕ ಸ್ಥಳಗಳು
ದಿ ಅಡ್ವೆಂಚರ್ಸ್ ಆಫ್ ಟಿನ್ ಟಿನ್ (ಪುಸ್ತಕ)

ದಿ ಅಡ್ವೆಂಚರ್ಸ್ ಆಫ್ ಟಿನ್ ಟಿನ್ ಬೆಲ್ಜಿಯಂ ವ್ಯಂಗ್ಯಚಿತ್ರಕಾರ *ಹರ್ಜ್* ಬರೆದ ಕಾಮಿಕ್ ಪುಸ್ತಕಗಳು. ೨೦ನೇ ಶತಮಾನದಲ್ಲಿ ಯೂರೋಪ್ ಖಂಡದ ಅತ್ಯಂತ ಪ್ರಮುಖ ಕಾಮಿಕ್ ಪುಸ್ತಕವಾಗಿ ಕಂಡುಬಂತು.೨೦೦೭ರಷ್ಟರೊಳಗೆ  ೭೦ ಭಾಷೆಗಳಿಗೆ ಭಾಷಾಂತರವಾಗಿ ೨೦೦ ಮಿಲಿಯನ್ ಪಟಗಳು ಪ್ರಕಟವಾಗಿದ್ದವು.
ಇದಕ್ಕೆ ಚಿತ್ರಗಳನ್ನು ಸಹ ಹರ್ಜ್ ಬಿಡಿಸಿದ್ದಾರೆ.

ಇದು ಬೆಲ್ಜಿಯಂ ಪತ್ರಕರ್ತ ಟಿನ್ ಟಿನ್ನ ಮುಂದೆ ಬರುವ ಸಾಹಸಮಯ ಪತ್ತೇದಾರಿ ಕಥೆಗಳನ್ನು ಕಾಮಿಕ್ ಮೂಲಕ ಹೇಳುತ್ತದೆ.ಇವನ ಗೆಳೆಯ ಕ್ಯಾಪ್ಟನ್ ಹಡಕ್, ಪ್ರೊ.ಕಾಲ್ಕಲಸ್ ಮತ್ತು ಇಂಟರ್ಪೋಲ್ ಅಧಿಕಾರಿಗಳಾದ ಥಾಂಪ್ಸನ್ ಅಂಡ್ ಥಾಂಪ್ಸನ್ ಈ ಕಥೆಗಳಲ್ಲಿ ಪಾತ್ರದಾರಿಗಳು.ಮಧ್ಯ-ಮಧ್ಯದಲ್ಲಿ ಅಪೇರ ಹಾಡುಗಾರ್ತಿಯೂ ಬರುತ್ತಾಳೆ.

## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* Tintin.com – Official website
* Tintinologist.org – Oldest and largest English-language Tintin fan site

ವರ್ಗ:ಪುಸ್ತಕಗಳು
ಅಂಕಲೇಶ್ವರ

**ಅಂಕಲೇಶ್ವರ** ಭಾರತದ ಗುಜರಾತ್ ರಾಜ್ಯದ ಭರೂಚ್ ಜಿಲ್ಲೆಯ ನಗರ. ಇದು ಭರೂಚ್ ನಿಂದ ೧೪ ಕಿಲೋಮೀಟರ್ ದೂರದಲ್ಲಿದೆ. ಅಂಕಲೇಶ್ವರ ಇಂಡಸ್ಟ್ರಿಯಲ್ ಅಸೋಸಿಯೇಷನ್ ​​(ಎಐಎ) ಗುಜರಾತ್ ಇಂಡಸ್ಟ್ರಿಯಲ್ ಡೆವಲಪ್‌ಮೆಂಟ್ ಕಾರ್ಪೊರೇಷನ್‌ನ ಅತಿದೊಡ್ಡ ಸಂಸ್ಥೆಯಾಗಿದ್ದು ಅಲ್ಲಿ ೨೦೦೦ ಕ್ಕೂ ಹೆಚ್ಚು ಕೈಗಾರಿಕೆಗಳು ನೋಂದಾಯಿಸಲ್ಪಟ್ಟಿವೆ. 

## ಸಾರಿಗೆ 
ಅಂಕಲೇಶ್ವರವನ್ನು ಭಾರತೀಯ ರಾಷ್ಟ್ರೀಯ ಹೆದ್ದಾರಿ ೮ (ಮುಂಬೈ ನಿಂದ ನವದೆಹಲಿ) ಮತ್ತು ಭಾರತೀಯ ರೈಲ್ವೆ ಪಶ್ಚಿಮ ರೈಲ್ವೆ ವಿಭಾಗದಿಂದ ಸಂಪರ್ಕಿಸಲಾಗಿದೆ. ರೈಲ್ವೆ ವಿಭಾಗವು ಬ್ರಾಡ್ ಗೇಜ್ ರೈಲು ಸೇವೆಗಳನ್ನು ರಾಜ್ಪಿಪ್ಲಾಗೆ ನಡೆಸುತ್ತದೆ. ೧೪೦ ವರ್ಷಗಳಷ್ಟು ಹಳೆಯದಾದ ಗೋಲ್ಡನ್ ಬ್ರಿಡ್ಜ್  ಅಂಕಲೇಶ್ವರದಿಂದ ಬರೂಚ್‌ಗೆ ಸಂಪರ್ಕ ಕಲ್ಪಿಸುತ್ತದೆ.

ಅಂಕಲೇಶ್ವರ ರೈಲು ನಿಲ್ದಾಣ ಕೇಂದ್ರೀಯವಾಗಿ ಭಾರತೀಯ ರಾಷ್ಟ್ರೀಯ ಹೆದ್ದಾರಿ ೮ ಮತ್ತು ಸ್ಟೇಷನ್ ರಸ್ತೆಯ ಛೇದಕದಲ್ಲಿದೆ. ಅಂಕಲೇಶ್ವರ ನಗರ ಬಸ್ ನಿಲ್ದಾಣವು ಸ್ಟೇಷನ್ ರಸ್ತೆಯಲ್ಲಿದೆ (ಅಂದರೆ ನಗರ, ಪಶ್ಚಿಮ ವಿಭಾಗದಲ್ಲಿದೆ). ಅಂಕಲೇಶ್ವರ ವಿಮಾನ ನಿಲ್ದಾಣ ಮತ್ತು ಸಿಟಿ ಬಸ್‌ನ ಅಭಿವೃದ್ಧಿ ಯೋಜನೆಯು ಕೊನೆಯ ಹಂತದಲ್ಲಿ.

## ಗಮನಾರ್ಹ ಜನರು 
ಅಂಕಲೆಸರಿಯಾ, ಅಂಕಲೇಶ್ವರದ ಸ್ಥಳನಾಮದ ಉಪನಾಮ, ಭಾರತದಿಂದ ಪಾರ್ಸಿಗಳು ಕಂಡುಬರುತ್ತದೆ:

* ಸಾನಿಯಾ ಅಂಕಲೆಸರಿಯಾ, ಒಬ್ಬ ಭಾರತೀಯ ನಟಿ
* ಶಹನಾಜ್ ಅಯ್ಯರ್ (ಡಿ. ೨೦೧೫), ಭಾರತೀಯ ಬರಹಗಾರರು, ಸ್ವಾಮಿನಾಥನ್ ಅಯ್ಯರ್ ಅವರ ಪತ್ನಿ.

## ಉಲ್ಲೇಖಗಳು
ವರ್ಗ:ಗುಜರಾತದ ಜಿಲ್ಲೆಗಳು
ಅರಕಾನ್

**ಅರಕಾನ್** ಇದು ಮ್ಯಾನ್ಮಾರ್ ದೇಶದ ಒಂದು ರಾಜ್ಯ. ಇದರ ಈಗಿನ ಹೆಸರು ರಾಖೈನ್ ರಾಜ್ಯ ಎಂದಾಗಿದೆ. ಮ್ಯಾನ್ಮಾರ್‌ನ ಪಶ್ಚಿಮ ಕರಾವಳಿಯಲ್ಲಿ ಹರಡಿಕೊಂಡಿದೆ.೩೬,೭೬೦ ಚದರ ಕಿ,ಮೀ ವಿಸ್ತೀರ್ಣವಿದ್ದು,ಸಿಟ್ವೇ ಇದರ ರಾಜಧಾನಿ ಪಟ್ಟಣವಾಗಿದೆ.
### ಇತಿಹಾಸ
ಅರಕಾನ್ ಅಥವಾ ರಾಖೈನ್‍ನ ಇತಿಹಾಸ ಸುಮಾರು ಐದು ಸಾವಿರ ವರ್ಷಗಳಷ್ಟು ಹಳೆಯದೆಂದು ಹೇಳಲಾಗಿದ್ದರೂ,ಪುರಾವೆಗಳು ದೊರೆಯುವುದು ಪ್ರ.ಶ.ಪೂ.೩೪ನೆಯ ಶತಮಾನದಲ್ಲಿ ಪ್ರವರ್ಧಮಾನಕ್ಕೆ ಬಂದ 'ಧನ್ಯವತಿ'(ಧಾನ್ಯವಡಿ) ಸಾಮ್ರಾಜ್ಯದಿಂದ.ಈ ಸಾಮ್ರ್ಯಾಜ್ಯ ಪ್ರ.ಶ.೩೨೭ರಲ್ಲಿ ಅವನತಿ ಹೊಂದಿದ ನಂತರ ಅಧಿಕಾರಕೇಂದ್ರ ಹತ್ತಿರದಲ್ಲೇ ಪ್ರವರ್ಧಮಾನಕ್ಕೆ ಬಂದ ವೈಥಾಲಿ ಪಟ್ಟಣದ ಸಾಮ್ಯಾಜ್ಯಕ್ಕೆ ಸೇರಿತು.ಇವರು ಪ್ರ.ಶ.೮೧೮ರವರೆಗೆ ಆಳಿದರು. ಈ ಕಾಲವು ಈ ಪ್ರಾಂತ್ಯದ ಸುವರ್ಣಯುಗವೆಂದು ಹೇಳಬಹುದು.ಸಂಸ್ಕೃತಿ, ಶಿಲ್ಪಶಾಸ್ತ್ರ ಮತ್ತು ಬೌದ್ಧ ಧರ್ಮ ಮೂರೂ ಉಚ್ಛ್ರಾಯ ಸ್ಥಿತಿಯನ್ನು ಮುಟ್ಟಿತ್ತು.ಅನಂತರ ಈ ಸಾಮ್ರಾಜ್ಯವು ಅಳಿದು ಲೆಮ್ರೋ ಸಾಮ್ರ್ಯಾಜ್ಯದ ಕಾಲದಲ್ಲಿ ನಾಲ್ಕು ಅಧಿಕಾರ ಕೇಂದ್ರಗಳಾಗಿ ಪ್ರ.ಶ.೧೪೩೦ರ ವರೇಗೆ ಆಳಲ್ಪಟ್ಟಿತು. ಕೊನೆಯದಾಗಿ ಮಿನ್ ಸಾ ಮೋನ್ ಎಂಬವ 'ಮ್ರಾಕ್ ಉ ' ಸಾಮ್ರಾಜ್ಯವನ್ನು ಸ್ಥಾಪಿಸಿದ.ಇವನ ಕಾಲದಲ್ಲಿ ಪುನಃ ವ್ಯಾಪಾರ ವಹಿವಾಟು ವೃದ್ಧಿಯಾಗಿ ಈ ಪ್ರಾಂತ್ಯವು ಶ್ರೀಮಂತವಾಯಿತು.೧೬೬೬ರಲ್ಲಿ ಚಿತ್ತಗಾಂಗ್ ಬಂದರನ್ನು ಮೊಘಲರಿಗೆ ಸೋತನಂತರ ಈ ಸಾಮ್ರಾಜ್ಯದ ಅಳಿವು ಪ್ರಾರಂಭವಾಗಿ ೧೭೮೪ರಲ್ಲಿ ಬರ್ಮಾದ ಸೇನೆಗೆ ಸೋಲುವುದರೊಂದಿಗೆ ಸಾಮ್ರಾಜ್ಯದ ಅಂತ್ಯವಾಯಿತು.ಈ ಬೆಳವಣಿಗೆ ಬರ್ಮಾವನ್ನು ಬ್ರಿಟಿಷ್ ಸಾಮ್ರಾಜ್ಯದ ಹೊಸ್ತಿಲಲ್ಲಿ ನಿಲ್ಲಿಸಿತು.ಹಲವಾರು ಭೌಗೋಳಿಕ ವಿಷಯಗಳಿಂದಾಗಿ ೧೮೨೪ರಿಂದ ೧೮೨೬ರ ವರೆಗೆ ಮೊದಲ ಬರ್ಮಾ ಯುದ್ಧ ನಡೆಯಿತು.ಬರ್ಮಾ ಸಾಮ್ರಾಜ್ಯ ಅರಕಾನ್ ಪ್ರಾಂತ್ಯವನ್ನು ಬ್ರಿಟಿಷರಿಗೆ ಬಿಟ್ಟು ಕೊಟ್ಟುದದರಿಂದ ಇದು 'ಬರ್ಮಾ ಬ್ರಿಟಿಷ ಸಾಮ್ರಾಜ್ಯ'ದಲ್ಲಿ ಒಂದು ಪ್ರತ್ಯೇಕ ಪ್ರಾಂತವಾಗಿ ಗುರುತಿಸಲ್ಪಟ್ಟಿತು. ಎರಡನೆಯ ಮಹಾಯುದ್ಧ ದ ಸಮಯದಲ್ಲಿ ಈ ಪ್ರಾಂತ್ಯದಲ್ಲಿ ಹಲವಾರು ಯುದ್ಧಗಳಾದವು.೧೯೭೪ರಲ್ಲಿ ಮ್ಯಾನ್ಮಾರ್‍ನ ಮಿಲಿಟರಿ ಆಡಳಿತ ಅರಕಾನ್ ಪ್ರದೇಶದ ಜನರ ಸ್ವಾತಂತ್ರ್ಯದ ಕೂಗನ್ನು ಹತ್ತಿಕ್ಕಲು ಈ ಪ್ರಾಂತ್ಯವನ್ನು ವಿಭಜಿಸಿ ರಾಖೈನ್ ರಾಜ್ಯವನ್ನಾಗಿ ರೂಪಿಸಿತು.
### ಉಲ್ಲೇಖಗಳು
.

ವರ್ಗ:ಪ್ರಪಂಚದ ಪ್ರದೇಶಗಳು
ವರ್ಗ:ಇತಿಹಾಸ
ಅರಿಶಿನ-ಬುರುಡೆ

## ಅರಿಶಿನ ಬುರುಡೆ ಹಕ್ಕಿ
*ಅರಿಶಿನ ಬುರುಡೆ ಹಕ್ಕಿ ಒರಿಯಲ್ ಕುಂಡೂ (Oriolus kundoo ಕ-ಅರಿಶಿನ-ಬುರುಡೆ) ಜಾತಿಗೆ ಸೇರಿದ ಗುಬಚ್ಚಿ ಗಾತ್ರದ ಹಕ್ಕಿ. ಇದನ್ನು ಭಾರತ ಉಪಖಂಡ ಹಾಗು ಮಧ್ಯ ಏಷ್ಯದೆಲ್ಲೆಡೆ ಕಾಣಬಹುದು. ಕೆಲವೆಡೆ ಈ ಹಕ್ಕಿ 'ಮದುವಣಗಿತ್ತಿ' ಎಂಬ ಹೆಸರಿ ನಿಂದಲೂ ಕರೆಯಲ್ಪಡುತ್ತದೆ. 
*ಮದುವಣಗಿತ್ತಿ (ಮದುಮಗಳು) ಎಂಬ ಹೆಸರಿಗೆ ತಕ್ಕಂತೆ ಮುಖ ಮೈ ಎಲ್ಲವೂ ಅರಿಶಿನ. ಹಣೆಯ ಕುಂಕುಮದಂತೆ ಕೆಂಪು ಕೊಕ್ಕು. ಕಾಡಿಗೆ ತೀಡಿದ ಕಣ್ಣಿನಂತೆ ಕಣ್ಣಿನ ಪಕ್ಕಕ್ಕೆ ಕಪ್ಪು ಬಣ್ಣ ತೀಡಿರುವುದರಿಂದ ಮದುವಣಗಿತ್ತಿ ಎಂಬ ಹೆಸರು ಈ ಹಕ್ಕಿಯ ರೂಪವನ್ನು ಸೂಕ್ತವಾಗಿ ಸೂಚಿಸುತ್ತದೆ. ಆದರೆ ಈ ಹೆಸರು ಸೂಚಿಸುವಂತೆ ಇದು ಹೆಣ್ಣ ಹಕ್ಕಿಯ ರೂಪ ಲಕ್ಷಣಗಳಲ್ಲ - ಇದು ಗಂಡು ಹಕ್ಕಿಯ ರೂಪ ಲಕ್ಷಣಗಳಾಗಿವೆ. 
*ಈ ಹಕ್ಕಿಯನ್ನು ಇನ್ನೂ ಬೇರೆ ಬೇರೆ ಹೆಸರುಗಳಿಂದಲೂ ಕರೆಯುವುದುಂಟು. ಸುವರ್ಣ ಪಕ್ಷಿ, ಹೊನ್ನಕ್ಕಿ, ಮಂಜಲಪಕ್ಕಿ, ಮಂಜಲಕ್ಕಿ ( ತುಳು), ಮಂಜಪಕ್ಷಿ (ಕೊಡವ), ಪಿಳಿಕ, ಪಿಪೀಲಾಯ (ಸಂಸ್ಕೃತ).
*ಹಿಂದೆ ಇವುಗಳನ್ನು ಯುರೇಷ್ಯದ ಹಳದಿ ಓರಿಯಲ್ ಓರಿಯೊಲಸ್ (Eurasian Golden Oriole) ( Oriolus oriolus, ಓ-ಅರಿಶಿನ-ಬುರುಡೆ )ಗಳ ಉಪಜಾತಿ ಎಂದು ವಿಂಗಡಿಸಲ್ಪಟ್ಟಿತ್ತು. ಆದರೆ ಇವುಗಳ ಬಣ್ಣ ಮಾರ್ಪಾಡು, ಕೂಗುಗಳಲ್ಲಿನ ವ್ಯತ್ಯಾಸ ದಿಂದಾಗಿ ಇವು ಈಗ ತಮ್ಮದೇ ಆದ ಮೂಲ ಜಾತಿಯ ಸ್ಥಾನ ಪಡೆದಿವೆ. 
*ಇವು ಯುರೇಷ್ಯದ ಹಳದಿ ಗಂಡು ಒರಿಯಲ್ ಗಳಿಗಿಂತ ವಿಭಿನ್ನ ಎಂಬುದನ್ನು ಅದರ ಕಣ್ಣ ಹಿಂದಕ್ಕೆ ವಿಸ್ತರಿಸುವ ಕಪ್ಪು ಪಟ್ಟಿಯಿಂದ ಗುರುತಿಸಬಹುದು. 
*ಪಾಕಿಸ್ತಾನ, ಉಸ್ಬೇಕಿಸ್ತಾನ್, ತುರ್ಕ್ಮೆನಿಸ್ತಾನ್, ಕಝೆಕ್ಸ್ತಾನ್, ತಜಿಕಿಸ್ತಾನ್, ಆಫ್ಗಾನಿಸ್ತಾನ್ ಹಾಗು ನೇಪಾಳ ಹಾಗು ಭಾರತದ ಬಹುತೇಕ ಕಡೆ ಇವು ಕಾಣಿಸಿಕೊಂಡರೂ, ಬೇರೆಡೆಯ ಅರಿಶಿನ-ಬುರುಡೆಗಳು ಭಾರತದ ಪರ್ಯಾಯದ್ವೀಪದಲ್ಲಿನ ಅರಿಶಿನ-ಬುರುಡೆಗಳು ವಲಸೆ ಹೋಗುವುದಿಲ್ಲ.
*ಯುರೇಷ್ಯಾದ ಮದುವಣಗಿತ್ತಿ ಗಂಡು ಹಕ್ಕಿಗಳ ರೆಕ್ಕೆ ೧೪೯-೧೬೨ cm ಆದರೆ ಭಾರತದ ಗಂಡು ಹಕ್ಕಿಗಳ ರೆಕ್ಕೆ ೧೩೬-೧೪೪. ರೆಕ್ಕೆಯ ಪುಕ್ಕಗಳ ಸೂತ್ರದಲ್ಲೂ ವ್ಯತ್ಯಾಸವಿದೆ. ಓ-ಮದುವಣಗಿತ್ತಿಯರ ಮೂಲ ೫ ನೆಯದಕ್ಕಿಂತ ೨ ನೆಯದು ಉದ್ದ. ಕ-ಮದುವಣಗಿತ್ತಿಯರ ಮೂಲ 2 ನೆಯದಕ್ಕಿಂತ 5 ನೆಯದು ಉದ್ದವಿರುತ್ತದೆ.
## ವ್ಯಾಪ್ತಿ ಮತ್ತು ವಾಸ 
*ಅರಿಶಿನ-ಬುರುಡೆಗಳ ಸಂತತಿ ಬಲೂಚಿಸ್ತಾನ ಮತ್ತು ಆಫ್ ಗಾನಿಸ್ತಾನ, ಹಿಮಾಲಯ ದಿಂದ ನೇಪಾಳದವರೆಗೂ ವ್ಯಾಪಿಸಿದ್ದರೂ, ಇಲ್ಲಿನ ಅರಿಶಿನ-ಬುರುಡೆಗಳು ಚಳಿಗಾಲದಲ್ಲಿ ದಕ್ಷಿಣ ಭಾರತ, ಶ್ರೀಲಂಕ, ಮಾಳ್ಡವೀಸ್ ಮತ್ತು ಆಂಡಮಾನ ಗಳಿಗೆ ವಲಸೆ ಬರುವುದನ್ನು ದಾಖಲಿಸಲಾಗಿದೆ. ಆದರೆ ಭಾರತದ ದಕ್ಷಿಣ ಭಾಗದ ಅರಿಶಿನ-ಬುರುಡೆಗಳು ವಲಸೆ ಹೋಗುವುದಿಲ್ಲ. 
*ಇವು ಹಾರುವ ಹಲ್ಲಿಯನ್ನು (*Draco dussumieri*) ಬೇಟೆ ಆಡಿದ ಪುರಾವೆಯೂ ಇದೆ. 
*ಇವುಗಳ ಹಾರಾಟ ತಗ್ಗು-ಧುಮುಕುವ ಶೈಲಿಯದಾದರೂ, ಇವು ಗಂಟೆಗೆ ೪೦ ಕಿ.ಮಿ ವೇಗ ಮುಟ್ಟಬಲ್ಲವು. ಇವು ಕೆಲವೊಮ್ಮೆ ನಿಂತ ನೀರಿನಲ್ಲಿ ಮತ್ತೆ ಮತ್ತೆ ಮೀಯುವ ಸಡಗರವನ್ನು ಗಮನಿಸಲಾಗಿದೆ. ಗುಜರಾತ್ ರಾಜ್ಯದಲ್ಲಿ ಗುರುತಿಸಿದ ಮದುವಣಗಿತ್ತಿಯೊಂದು - ೯ ವರ್ಷಗಳ ನಂತರ ತಜಕಿಸ್ತಾನದಲ್ಲಿ ಕಂಡಿರುವ ದಾಖಲೆ ಇದೆ.
*ಏಪ್ರಿಲ್ ನಿಂದ ಆಗಸ್ಟ್ ಮಾಸಗಳಲ್ಲಿ ಸಂತಾನ ಅಭಿವೃದ್ಧಿ ನಡೆಸಿ ಇವು ಜೇಡರ ಬಲೆಯನ್ನೂ, ಹುಲ್ಲು, ನಾರು, ಮತ್ತು ಎಲೆಗಳಿಂದ ಎರಡು ಕೊಂಬೆಗಳ ಮಧ್ಯದಲ್ಲಿ ತೊಟ್ಟಿಲಿನಂತಹ ಗೂಡನ್ನು ಕಟ್ಟುತ್ತವೆ. 
*ಸಾಧಾರಣವಾಗಿ ಇವು ಕಾಜಾಣ/ಕರಿ-ಭುಜಂಗ (Black Drongo) ಹಕ್ಕಿಯ ಗೂಡಿನ ಅಕ್ಕಪಕ್ಕದಲ್ಲಿ ತಮ್ಮ ಗೂಡನ್ನು ಮಾಡುತ್ತವೆ.
## ಮೂಲಗಳು 
## ಬಾಹ್ಯ ಕೊಂಡಿಗಳು 
* Photographs, video and sound recordings 

ವರ್ಗ:Oriolus
ವರ್ಗ:Orioles
ವರ್ಗ:ಪಕ್ಷಿಗಳು
ಆಶೀರ್ವಾದ

**ಆಶೀರ್ವಾದ**ವು ಯಾವುದರಲ್ಲಾದರೂ ಪಾವಿತ್ರ್ಯ, ಆಧ್ಯಾತ್ಮಿಕ ಮುಕ್ತಿ, ದೈವಿಕ ಸಂಕಲ್ಪ, ಅಥವಾ ಒಬ್ಬರ ಭರವಸೆ ಅಥವಾ ಅನುಮೋದನೆಯ ತುಂಬುವಿಕೆ. ಹಿಂದೂಧರ್ಮದಲ್ಲಿ ಪೂಜೆಯು ವಿವಿಧ ದೇವತೆಗಳು, ವಿಶೇಷ ವ್ಯಕ್ತಿಗಳು, ಅಥವಾ ವಿಶೇಷ ಅತಿಥಿಗಳಿಗೆ ಒಂದು ಅರ್ಪಣೆಯಾಗಿ ಹಿಂದೂಗಳಿಂದ ಆಚರಿಸಲಾಗುವ ಒಂದು ಧಾರ್ಮಿಕ ಕ್ರಿಯಾವಿಧಿ. ಅದು ಒಬ್ಬ ದೇವತೆ ಅಥವಾ ವಿಶೇಷ ವ್ಯಕ್ತಿಗೆ ಉಡುಗೊರೆ ಅಥವಾ ಅರ್ಪಣೆಯನ್ನು ಕೊಡುವ ಮತ್ತು ಅವರ ಅನುಮೋದನೆಯನ್ನು ಸ್ವೀಕರಿಸುವ ಉದ್ದೇಶದ ಮಾದರಿಯಲ್ಲಿದೆ.

ವರ್ಗ:ಧಾರ್ಮಿಕ ವರ್ತನೆ ಮತ್ತು ಅನುಭವ
ಅರಸಿಬೀದಿ

**ಅರಸಿಬೀದಿ** ಇದು ಬಿಜಾಪುರ ಜಿಲ್ಲೆಯ ಹುನಗುಂದ ತಾಲೂಕಿನ ಒಂದು ಹಳ್ಳಿ. ಈ ಸ್ಥಳವು ಪಶ್ಚಿಮದ ಚಾಲುಕ್ಯರ ಕಾಲದಲ್ಲಿ **ವಿಕ್ರಮಪುರ** ಎಂದು ಪ್ರಸಿದ್ಧವಾಗಿತ್ತು. ವಿಕ್ರಮಪುರವನ್ನು ನಾಲ್ಕನೆಯ ವಿಕ್ರಮಾದಿತ್ಯ (೧೦೭೬-೧೧೨೬)ಸ್ಥಾಪಿಸಿದನು. ಇವನ ಕಾಲದಲ್ಲಿ ಚಾಲುಕ್ಯರ ಪ್ರಭಾವ ಉಚ್ಛ್ರಾಯ ಸ್ಥಿತಿಯಲ್ಲಿತ್ತು. ವಿಕ್ರಮಾದಿತ್ಯನು ಗೋವಾವನ್ನು ಆಕ್ರಮಿಸಿ, ಉತ್ತರದಲ್ಲಿ ನರ್ಮದಾ ನದಿಯನ್ನು ದಾಟಿ ತನ್ನ ಸಾಮ್ರಾಜ್ಯ ವಿಸ್ತರಣೆ ಮಾಡಿದ್ದನು. ೧೧೫೧ರಲ್ಲಿ ಕಳಚೂರ್ಯರ ದುರಾಕ್ರಮಣದವರೆಗೆ ಈ ಸ್ಥಳವು ಪ್ರಮುಖವಾಗಿತ್ತು. ಈಗ ಇಲ್ಲಿ ಅಳಿದು ಹೋದ ಸಾಮ್ರಾಜ್ಯದ ಕುರುಹುಗಳಾಗಿ ಎರಡು ಜೈನ ಬಸದಿಗಳು ಮತ್ತು ಕೆಲವು ಶಾಸನಗಳಿವೆ.

### ಉಲ್ಲೇಖಗಳು
ವರ್ಗ:ಬಿಜಾಪುರ ಜಿಲ್ಲೆ
ವರ್ಗ:ಕರ್ನಾಟಕದ ಇತಿಹಾಸ
ವರ್ಗ:ಐತಿಹಾಸಿಕ ಸ್ಥಳಗಳು
ದಿ ಅಡ್ವೆಂಚರ್ಸ್ ಆಫ್ ಟಿನ್ ಟಿನ್ (ಚಿತ್ರ)

***ದಿ ಅಡ್ವೆಂಚರ್ಸ್ ಆಫ್ ಟಿನ್ ಟಿನ್*** ಅಥವಾ ***ದಿ ಅಡ್ವೆಂಚರ್ಸ್ ಆಫ್ ಟಿನ್ ಟಿನ್:ದಿ ಸೀಕ್ರೆಟ್ ಆಫ್ ದಿ ಯೂನಿಕಾರ್ನ್***(ಅಮೇರಿಕ ಹೊರಗಡೆ) ಬೆಲ್ಜಿಯಂ ವ್ಯಂಗ್ಯ ಚಿತ್ರಗಾರ ಹರ್ಜ್ ಬರೆದಿರುವ ಟಿನ್ ಟಿನ್ ಪುಸ್ತಕಾಧಾರಿತ ೨೦೧೧ರ ೩-ಡಿ ಅನಿಮೇಟೆಡ್ ಚಿತ್ರ.ಖ್ಯಾತ ನಿರ್ದೇಶಕ ಸ್ಟೀವನ್ ಸ್ಪೀಲ್ಬರ್ಗ್ ನಿರ್ದೇಶಿತ ಹಾಗು ಪೀಟರ್ ಜಾಕ್ಸನ್ ನಿರ್ಮಾಪಿತ ಚಲನಚಿತ್ರ.
ಈ ಚಿತ್ರವೂ ೩ ಟಿನ್-ಟಿನ್ ಪುಸ್ತಕದ ಮೇಲೆ ಆಧಾರಿತವಾಗಿದೆ-*ದಿ ಕ್ರಾಬ್ ವಿತ್ ಗೋಲ್ಡನ್ ಕ್ರಾಬ್ಸ್(೧೯೪೧)*, *ದಿ ಸೀಕ್ರೆಟ್ ಆಫ್ ದಿ ಯೂನಿಕಾರ್ನ್(೧೯೪೩)* ಹಾಗು ''ರೆಡ್ ರೆಖಾಮ್ ಟ್ರೆಷರ್(೧೯೪೪)

೩೭೩ ಮಿಲಿಯನ್ ಡಾಲರ್ಸ್ಗಿಂತಲೂ ಜಾಸ್ತಿ ಗಳಿಸಿದ ಈ ಚಿತ್ರ ವಿಮರ್ಶಕರಿಂದ ಸಕಾರಾತ್ಮಕ ವಿಮರ್ಶೆಯನ್ನು ಗಳಿಸಿತು.ಪ್ರಶಸ್ತಿ-ಪುರಸ್ಕಾರಗಳು ಈ ಚಿತ್ರವನ್ನರಿಸಿ ಬಂದವು.

## ಉಲ್ಲೇಖಗಳು
ವರ್ಗ:ಚಲನಚಿತ್ರಗಳು
ಚಿಂತನೆ

thumb
**ಚಿಂತನೆ**ಯು ಯೋಚನೆ, ಯೋಚನೆಗಳನ್ನು ಉತ್ಪಾದಿಸುವ ಕ್ರಿಯೆ, ಅಥವಾ ಯೋಚನೆಗಳನ್ನು ಉತ್ಪಾದಿಸುವ ಪ್ರಕ್ರಿಯೆಯ ಪರಿಣಾಮವಾಗಿ ಆಗುವ ಕಲ್ಪನೆಗಳು ಅಥವಾ ಕಲ್ಪನೆಗಳ ವಿನ್ಯಾಸಗಳನ್ನು ನಿರ್ದೇಶಿಸಬಹುದು. ವಾಸ್ತವವಾಗಿ ಚಿಂತನೆಯು ಎಲ್ಲರಿಗೂ ಪರಿಚಿತವಾದ ಒಂದು ಮೂಲಭೂತ ಮಾನವ ಚಟುವಟಿಕೆ ಎಂಬುದರ ನಡುವೆಯೂ, ಚಿಂತನೆಯೆಂದರೇನು ಅಥವಾ ಅದು ಹೇಗೆ ನಿರ್ಮಾಣವಾಗುತ್ತದೆ ಎಂಬುದಕ್ಕೆ ಯಾವುದೇ ಸಾಮಾನ್ಯವಾಗಿ ಸ್ವೀಕೃತ ಸಹಮತವಿಲ್ಲ. ಚಿಂತನೆಯು ಅನೇಕ ಮಾನವ ಕ್ರಿಯೆಗಳು ಮತ್ತು ಸಂವಹನಗಳ ಆಧಾರವಾಗಿರುವುದರಿಂದ, ಅದರ ಭೌತಿಕ ಮತ್ತು ತತ್ವ ಮೀಮಾಂಸಾ ಮೂಲಗಳು, ಪ್ರಕ್ರಿಯೆಗಳು, ಮತ್ತು ಪರಿಣಾಮಗಳನ್ನು ತಿಳಿಯುವುದು ಕೃತಕ ಬುದ್ಧಿಮತ್ತೆ, ಜೀವಶಾಸ್ತ್ರ, ತತ್ವಶಾಸ್ತ್ರ, ಮನೋವಿಜ್ಞಾನ, ಮತ್ತು ಸಮಾಜಶಾಸ್ತ್ರವನ್ನು ಒಳಗೊಂಡಂತೆ, ಅನೇಕ ಶೈಕ್ಷಣಿಕ ವಿಭಾಗಗಳ ಸುದೀರ್ಘಕಾಲದ ಗುರಿಯಾಗಿದೆ.

ವರ್ಗ:ಮಾನಸಿಕ ಪ್ರಕ್ರಿಯೆಗಳು
ವರ್ಗ:ಮನೋವಿಜ್ಞಾನ
ಗೋಪಿಚಂದ್ ಬ್ಯಾಡ್ಮಿಂಟನ್ ಅಕಾಡೆಮಿ

**ಗೋಪಿಚಂದ್ ಬ್ಯಾಡ್ಮಿಂಟನ್ ಅಕಾಡೆಮಿ** ಭಾರತದ ಹೈದರಾಬಾದ್ ನಲ್ಲಿರುವ ಬ್ಯಾಡ್ಮಿಂಟನ್ ತರಬೇತಿ ಸಂಸ್ಥೆಯಾಗಿದೆ. ೨೦೦೧ ರಲ್ಲಿ **ಆಲ್ ಇಂಗ್ಲೆಂಡ್ ಓಪನ್ ಬ್ಯಾಡ್ಮಿಂಟನ್** ಚಾಂಪಿಯನ್ ಪುಲ್ಲೇಲ ಗೋಪಿಚಂದ್  ಇದನ್ನು ಸ್ಥಾಪಿಸಿದರು. ಸೈನಾ ನೆಹವಾಲ್, ಪರುಪಳ್ಳಿ ಕಶ್ಯಪ್, ಪಿ.ವಿ. ಸಿಂಧು, ಗುರು ಸಾಯಿದತ್ ಇದರಲ್ಲಿ ತರಬೇತುಗೊಂಡ ಪ್ರಮುಖ ಆಟಗಾರರು.

ವರ್ಗ:ಕ್ರೀಡೆ
ಆಲೋಚನೆ

**ಆಲೋಚನೆ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಯೋಚನೆ, ಯೋಚನೆಗಳನ್ನು ಉತ್ಪಾದಿಸುವ ಕ್ರಿಯೆ, ಅಥವಾ ಯೋಚನೆಗಳನ್ನು ಉತ್ಪಾದಿಸುವ ಪ್ರಕ್ರಿಯೆಯ ಪರಿಣಾಮವಾಗಿ ಆಗುವ ಕಲ್ಪನೆಗಳು ಅಥವಾ ಕಲ್ಪನೆಗಳ ವಿನ್ಯಾಸಗಳನ್ನು ನಿರ್ದೇಶಿಸಬಹುದಾದ ಪದವಾದ ಚಿಂತನೆ
*  ವೈಯಕ್ತಿಕವೆಂದು ಪರಿಗಣಿಸಲಾದ ವಿಷಯಗಳ ಬಗ್ಗೆ ಒಂದು ತೀರ್ಪು, ದೃಷ್ಟಿಕೋನ, ಅಥವಾ ಹೇಳಿಕೆಯಾದ ಅಭಿಪ್ರಾಯ
ಅರಕೋಣಂ

**ಅರಕೋಣಂ** ತಮಿಳು ನಾಡು ರಾಜ್ಯದ ವೆಲ್ಲೂರು ಜಿಲ್ಲೆಯಲ್ಲಿರುವ ಒಂದು ಪಟ್ಟಣ. ಇದು ಒಂದು ಮದ್ಯಮಗಾತ್ರದ ಪಟ್ಟಣವಾಗಿತ್ತು ಜನಸಂಖ್ಯೆ ೨೦೧೧ರ ಗಣತಿಯಂತೆ ೧,೦೧,೬೨೬ ಆಗಿದೆ. ಇದು ಒಂದು ಪ್ರಾಮುಖ್ಯ ರೈಲ್ವೆ ಕೂಡುಸ್ಥಳವಾಗಿದ್ದು ಪ್ರಮುಖ ನಗರಗಳಿಗೆ ದಕ್ಷಿಣ ಭಾರತದಿಂದ ತೆರಳುವ ರೈಲುಗಳು ಈ ಕೂಡುಸ್ಥಳ (ಜಂಕ್ಷನ್) ಮೂಲಕ ಸಾಗುತ್ತವೆ.

ವರ್ಗ:ತಮಿಳುನಾಡು
ವರ್ಗ:ಭಾರತದ ಪಟ್ಟಣಗಳು
ಪುಲ್ಲೇಲ ಗೋಪಿಚಂದ್

thumb|ಪುಲ್ಲೇಲ ಗೋಪಿಚಂದ್

**ಪುಲ್ಲೇಲ ಗೋಪಿಚಂದ್** ( ನವೆಂಬರ್ ೧೬, ೧೯೭೩ ರಂದು ಜನನ) ಭಾರತದ ಮಾಜಿ ಬ್ಯಾಡ್ಮಿಂಟನ್ ಆಟಗಾರ. ಇವರು ಪ್ರಕಾಶ್ ಪಡುಕೋಣೆ ನಂತರ ಆಲ್ ಇಂಗ್ಲೆಂಡ್ ಓಪನ್ ಬ್ಯಾಡ್ಮಿಂಟನ್ ಚಾಂಪಿಯನ್ ಶಿಪ್ ಗೆದ್ದು ಸಾಧನೆಗೈದ ಎರಡನೇ ಭಾರತೀಯ ಆಟಗಾರ. ಸದ್ಯ ಇವರು ತಮ್ಮದೇ ಆದ ಗೋಪಿಚಂದ್ ಬ್ಯಾಡ್ಮಿಂಟನ್ ಅಕಾಡೆಮಿ ಯನ್ನು ನೆಡೆಸುತ್ತಿದ್ದಾರೆ. ಮೊದಮೊದಲು ಗೋಪಿಚಂದ್ ಕ್ರಿಕೆಟ್ ಆಟದಲ್ಲಿ ಹೆಚ್ಚು ಆಸಕ್ತನಾಗಿದ್ದ. ಆದರೆ ಅವರ ಹಿರಿಯ ಸಹೋದರ ಅವನಿಗೆ ಕ್ರಿಕೆಟ್ ನ ಬದಲಾಗಿ ಬ್ಯಾಡ್ಮಿಂಟನ್ ಆಟವನ್ನು ವೃತ್ತಿಯನ್ನಾಗಿ ತೆಗೆದುಕೊಳ್ಳಲು ಪ್ರೋತ್ಸಾಹಿಸಿದರು. ಗೋಪಿಚಂದ್ ೧೯೯೬ ರಲ್ಲಿ ತಮ್ಮ ಮೊದಲ ರಾಷ್ಟ್ರೀಯ ಬ್ಯಾಡ್ಮಿಂಟನ್ ಚಾಂಪಿಯನ್ಷಿಪ್ ಪ್ರಶಸ್ತಿಯನ್ನು ಗೆದ್ದರು, ಮತ್ತು ೨೦೦೦ ದನೆಯ ಇಸವಿಯ ವರೆವಿಗೆ ಸತತವಾಗಿ ಐದು ಬಾರಿ ಪ್ರಶಸ್ತಿಯನ್ನು ಗೆದ್ದರು. ನಂತರ ಇಂಫಾಲದಲ್ಲಿ ೧೯೯೮ ರಲ್ಲಿ ನಡೆದ ಭಾರತೀಯ ರಾಷ್ಟ್ರೀಯ ಕ್ರೀಡಾಕೂಟದಲ್ಲಿ ಎರಡು ಚಿನ್ನ ಮತ್ತು ಒಂದು ಬೆಳ್ಳಿಯ ಪದಕವನ್ನು ಗೆದ್ದರು. ಅಂತರರಾಷ್ಟ್ರೀಯ ಮಟ್ಟದಲ್ಲಿ ಅವರು ಥಾಮಸ್ ಕಪ್ ಪಂದ್ಯಾವಳಿಗಳಲ್ಲಿ ಭಾರತವನ್ನು ಮೂರು ಬಾರಿ ಪ್ರತಿನಿಧಿಸಿದರು. ೧೯೯೬ ರಲ್ಲಿ ಅವರು ವಿಜಯವಾಡದಲ್ಲಿ ಜರುಗಿದ ಸಾರ್ಕ್ ಬ್ಯಾಡ್ಮಿಂಟನ್ ಪಂದ್ಯಾವಳಿಯಲ್ಲಿ ಚಿನ್ನದ ಪದಕವನ್ನು ಗೆದ್ದು ೧೯೯೭ ರಲ್ಲಿ ಕೊಲೊಂಬೊದಲ್ಲಿ ನಡೆದ ಸಾರ್ಕ್ ಪಂದ್ಯಾವಳಿಯಲ್ಲಿ ಮತ್ತೊಮ್ಮೆ ಚಿನ್ನದ ಪದಕವನ್ನು ಗೆದ್ದರು. ೧೯೯೮ ರ ಕಾಮನ್ವೆಲ್ತ್ ಕ್ರೀಡಾಕೂಟದಲ್ಲಿ ಟೀಮ್ ಈವೆಂಟ್ ನಲ್ಲಿ ಕಂಚು ಮತ್ತು ಪುರುಷರ ಸಿಂಗಲ್ಸ್ ನಲ್ಲಿ ಬೆಳ್ಳಿಯ ಪದಕವನ್ನು ಗೆದ್ದರು. ೧೯೯೯ ರಲ್ಲಿ  ಅವರು ಫ್ರಾನ್ಸಿನ Toulouze ಓಪನ್ ಚಾಂಪಿಯನ್ಷಿಪ್ ಮತ್ತು ಸ್ಕಾಟ್ಲೆಂಡ್ನಲ್ಲಿ ಸ್ಕಾಟಿಷ್ ಓಪನ್ ಚ್ಯಾಂಪಿಯನ್ಶಿಪ್ ಅನ್ನು ಗೆದ್ದರು. ಇದೇ ವರ್ಷದಲ್ಲಿ ಹೈದರಾಬಾದ್ನಲ್ಲಿ ನಡೆದ ಏಷ್ಯನ್ ಉಪಗ್ರಹ ಪಂದ್ಯಾವಳಿ ಯಲ್ಲಿ ವಿಜೇತರಾಗಿ ಹೊರಹೊಮ್ಮಿದರು. ಮುಂದಿನ ದಿನಗಳಲ್ಲಿ ಜರುಗಿದ ಜರ್ಮನ್ ಗ್ರಾಂಡ್ ಪ್ರಿಕ್ಸ್ ಚಾಂಪಿಯನ್ಷಿಪ್ನ ಅಂತಿಮ ಪಂದ್ಯದಲ್ಲಿ ಸೋತು ರನ್ನರ್ ಅಪ್ ಸ್ಥಾನವನ್ನು ಪಡೆದುಕೊಂಡರು.

೨೦೦೧ ರಲ್ಲಿ ಗೋಪಿಚಂದ್ ಅವರು ಲಂಡನ್ ನಲ್ಲಿ ಜರುಗಿದ ಪ್ರತಿಷ್ಠಿತ ಆಲ್ ಇಂಗ್ಲೆಂಡ್ ಓಪನ್ ಬ್ಯಾಡ್ಮಿಂಟನ್ ಚಾಂಪಿಯನ್ಶಿಪ್ ಗೆದ್ದರು. ಈ ಟ್ರೋಫಿ ಎತ್ತುವ ಮೊದಲು ಸೆಮಿಫೈನಲ್ಸ್ ನಲ್ಲಿ ವಿಶ್ವದ ಅಗ್ರ ಕ್ರಮಾಂಕದ ಆಟಗಾರ ಪೀಟರ್ ಗೇಡ್ ಅವರನ್ನು ಸೋಲಿಸಿದರು. ನಂತರ ಚೀನಾದ ಚೆನ್ ಹಾಂಗ್ ಅವರನ್ನು ಅಂತಿಮ ಪಂದ್ಯದಲ್ಲಿ ಸೋಲಿಸುವ ಮೂಲಕ ೧೯೮೯ ರಲ್ಲಿ ಪ್ರಶಸ್ತಿ ಗೆದ್ದ ಪ್ರಕಾಶ್ ಪಡುಕೋಣೆಯವರ ನಂತರ ಈ ಸಾಧನೆ ಮಾಡಿದ ಎರಡನೇ ಭಾರತೀಯ ಆಟಗಾರ ಎಂಬ ಖ್ಯಾತಿಗೆ ಪಾತ್ರರಾದರು.

## ತರಬೇತಿ ವೃತ್ತಿ
ವೃತ್ತಿಪರ ಆಟದಿಂದ ನಿರ್ಗಮಿಸಿದ ನಂತರ ಗೋಪಿಚಂದ್ ಅವರು ತಮ್ಮದೇ ಆದ ಗೋಪಿಚಂದ್ ಬ್ಯಾಡ್ಮಿಂಟನ್ ಅಕಾಡೆಮಿ ಯನ್ನು ಹೈದರಾಬಾದಿನಲ್ಲಿ ಸ್ಥಾಪಿಸಿದರು. ಅತ್ಯಾಧುನಿಕ ಸೌಕರ್ಯಗಳನ್ನೊಳಗೊಂಡ ಇವರ ಅಕಾಡೆಮಿಯಲ್ಲಿ ಹಲವು ಮಂದಿ ರಾಷ್ತ್ರೀಯ ಅಂತರರಾಷ್ತ್ರೀಯ ಖ್ಯಾತಿಯ ಆಟಗಾರರು ತರಬೇತಿ ಪಡೆಯುತ್ತಿದ್ದಾರೆ. ಈ ಮೂಲಕ ಭಾರತದಲ್ಲಿ ಅಂತರರಾಷ್ಟ್ರೀಯ ಮಟ್ಟದ ಬ್ಯಾಡ್ಮಿಂಟನ್ ತರಬೇತಿ ಸಂಸ್ಥಯನ್ನು ಸ್ಥಾಪಿಸಿದ ಹೆಗ್ಗಳಿಕೆ ಗೋಪಿಚಂದ್ ಅವರದು. ಖ್ಯಾತ ಆಟಗಾರರಾದ ಸೈನಾ ನೆಹವಾಲ್, ಪರುಪಳ್ಳಿ ಕಶ್ಯಪ್, ಪಿ.ವಿ. ಸಿಂಧು ಗುರು ಸಾಯಿದತ್ ಸೇರಿದಂತೆ ಹಲವಾರು ಭಾರತೀಯ ಬ್ಯಾಡ್ಮಿಂಟನ್ ಆಟಗಾರರು ಇವರ ಅಕಾಡೆಮಿಯಲ್ಲಿ ತರಬೇತಿ ಪಡೆದಿರುವ/ಪಡೆಯುತ್ತಿರುವ ಪ್ರಮುಖರು.

## ಸನ್ಮಾನ ಮತ್ತು ಪ್ರಶಸ್ತಿಗಳು
* ಅರ್ಜುನ ಪ್ರಶಸ್ತಿ ೧೯೯೯ ರಲ್ಲಿ
* ರಾಜೀವ್ ಗಾಂಧಿ ಖೇಲ್ ರತ್ನ ಪ್ರಶಸ್ತಿ ೨೦೦೧ ರಲ್ಲಿ
* ಪದ್ಮಶ್ರೀ ಪುರಸ್ಕಾರ/ಪ್ರಶಸ್ತಿ ೨೦೦೫ ರಲ್ಲಿ
* ದ್ರೋಣಾಚಾರ್ಯ ಪ್ರಶಸ್ತಿ ೨೦೦೯ ರಲ್ಲಿ
*ಪದ್ಮ ಭೂಷಣ ಪ್ರಶಸ್ತಿ  ೨೦೧೪ ರಲ್ಲಿ

## ವೈಯಕ್ತಿಕ ಜೀವನ
ಗೋಪಿಚಂದ್ ಅವರು ೨೦೦೨ ರ ಜೂನ್ ೫ ರಂದು ಖ್ಯಾತ ಬ್ಯಾಡ್ಮಿಂಟನ್ ಆಟಗಾರ್ತಿ ಪಿ.ವಿ. ವರಲಕ್ಷ್ಮಿ ಅವರನ್ನು ವಿವಾಹವಾದರು.

## ಉಲ್ಲೇಖನಗಳು
## ಬಾಹ್ಯ ಸಂಪರ್ಕಗಳು
*Interview 

ವರ್ಗ:ಕ್ರೀಡೆ
ವರ್ಗ:ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು
ವರ್ಗ:ಬ್ಯಾಡ್ಮಿಂಟನ್
ಅರಿಯಲೂರ್ ಜಿಲ್ಲೆ

**ಅರಿಯಾಲೂರ್ ಜಿಲ್ಲೆ** ಇದು ತಮಿಳು ನಾಡು ರಾಜ್ಯದ ಒಂದು ಜಿಲ್ಲೆ. ೧೯೪೯.೩೧ ಚದರ ಕಿ.ಮೀ.ಇರುವ ಈ ಜಿಲ್ಲೆಯ ಜನಸಂಖ್ಯೆ ೨೦೧೧ರ ಜನಗಣತಿಯಂತೆ ೭,೫೨,೪೮೧.ಇದು ೨೦೦೭ರಲ್ಲಿ ಪ್ರಾರಂಭವಾದ ಜಿಲ್ಲೆ.
### ಜನಸಂಖ್ಯೆ
೨೦೧೧ರ ಜನಗಣತಿಯಂತೆ ಈ ಜೆಲ್ಲೆಯ ಜನಸಂಖ್ಯೆ ೭,೫೨,೪೮೧.,.
ಸಾಂದ್ರತೆ ೩೮೭ ಮತ್ತು ಲಿಂಗಾನುಪಾತ ೧೦೧೬,. ಈ ಜಿಲ್ಲೆಯ ಸಾಕ್ಷರತೆ ಪ್ರಮಾಣ ೭೧.೯೯,
### ಪ್ರೇಕ್ಷಣೀಯ ಸ್ಥಳಗಳು
* ಗಂಗೈಕೊಂಡ ಚೋಳಪುರಂ
* ಮೇಲಕದಂಬರಿ
*ಮೇಲಪಾಲೂರ್
## ಇದನ್ನೂ ನೋಡಿ
ಅರಿಯಲೂರ್
### ಉಲ್ಲೇಖಗಳು
### ಭೌಗೋಳಿಕ ಸ್ಥಾನ
### ಬಾಹ್ಯ ಸಂಪರ್ಕಗಳು
*Ariyalur District Official WebSite 
*Ariyalur District Police
*www.ariyalur.co.in 
*www.rkstravels.in 

ವರ್ಗ:ತಮಿಳುನಾಡು
ವರ್ಗ:ತಮಿಳುನಾಡಿನ ಜಿಲ್ಲೆಗಳು
ಒಲಿಂಪಿಕ್ ಗೋಲ್ಡ್ ಕ್ವೆಸ್ಟ್

ಇದೊಂದು ಲಾಭರಹಿತ ಸಂಸ್ಥೆಯಾಗಿದೆ.ಇದನ್ನು ಭಾರತದ ಕ್ರೀಡಾರಂಗದ ದಂತಕಥೆಗಳಾದ ಗೀತಾ ಸೇಥ್ ಮತ್ತು ಪ್ರಕಾಶ್ ಪಡುಕೋಣೆಯವರು ಆರಂಭಿಸಿದರು.ಇದರ ಪ್ರಧಾನ ಕಛೇರಿ ಮುಂಬೈನಲ್ಲಿದೆ.ಇದರ ಮುಖ್ಯ ಉದ್ದೇಶವೇನೆಂದರೆ ಭಾರತದ ಅಥ್ಲೀಟ್ ಗಳಿಗೆ ಪದಕ ಗೆಲ್ಲಲು ಬೇಕಾದ ಎಲ್ಲಾ ಸೌಲಭ್ಯಗಳನ್ನೂ ನೀಡುವುದು. ೨೦೧೨ರ ಲಂಡನ್ ಒಲಿಂಪಿಕ್ಸ್ ನಲ್ಲಿ ಚಿನ್ನದ ಪದಕ ಗಳಿಸಿದ ೬ ಮಂದಿಯ ಪೈಕಿ ೪ ಮಂದಿ ಇದರ ಸಹಾಯ ಪಡೆದಿದ್ದರು.೨೦೧೦ರಲ್ಲಿ ಲಿಯಾಂಡರ್ ಪೇಸ್ ಮತ್ತು ವಿಶ್ವನಾಥನ್ ಆನಂದ್ ಸಹ ಇದರ ನಿರ್ದೇಶಕ ಮಂಡಳಿಯ ಸದಸ್ಯರಾದರು. ವೀರೇನ್ ರಸ್ಕಿನ್ಹಾ ಭಾರತ ಹಾಕಿ ತಂಡದ ಮಾಜಿ ನಾಯಕ,ಇವರು ಇದರಲ್ಲಿ ಪ್ರಸ್ತುತ ಸಿ.ಇ.ಒ ಆಗಿ ಕಾರ್ಯನಿರ್ವಹಿಸುತ್ತಿದ್ದಾರೆ.

ವರ್ಗ:ಕ್ರೀಡೆ
ಪರಿಪೂರ್ಣತೆ

ವಿಶಾಲವಾಗಿ, **ಪರಿಪೂರ್ಣತೆ**ಯು ಸಂಪೂರ್ಣತೆ ಮತ್ತು ದೋಷರಾಹಿತ್ಯದ ಸ್ಥಿತಿ. "ಪರಿಪೂರ್ಣತೆ" ಪದವನ್ನು ವಾಸ್ತವವಾಗಿ ವೈವಿಧ್ಯಮಯ, ಅನೇಕವೇಳೆ ಸಾದೃಶ್ಯವುಳ್ಳ, ವ್ಯಾಪ್ತಿಯ ಪರಿಕಲ್ಪನೆಗಳನ್ನು ಹೆಸರಿಸಲು ಬಳಸಲಾಗುತ್ತದೆ. ಈ ಪರಿಕಲ್ಪನೆಗಳನ್ನು ಐತಿಹಾಸಿಕವಾಗಿ ಅನೇಕ ವಿಭಿನ್ನ ವಿಭಾಗಗಳಲ್ಲಿ ಸಂಬೋಧಿಸಲಾಗಿದೆ, ವಿಶೇಷವಾಗಿ ಗಣಿತ, ಭೌತಶಾಸ್ತ್ರ, ರಸಾಯನಶಾಸ್ತ್ರ, ನೀತಿಶಾಸ್ತ್ರ, ಸೌಂದರ್ಯಶಾಸ್ತ್ರ, ಮೂಲತತ್ವಶಾಸ್ತ್ರ, ಮತ್ತು ದೇವತಾಶಾಸ್ತ್ರಗಳಲ್ಲಿ.

ವರ್ಗ:ಮೌಲ್ಯಮೀಮಾಂಸೆ
ತುಮ್ಮಿನಕಟ್ಟಿ

**ತುಮ್ಮಿನಕಟ್ಟಿ**ಯು ಹಾವೇರಿ ಜಿಲ್ಲೆ ಯಲ್ಲಿದೆ.
ಇಲ್ಲಿ ಶ್ರೀ ಸಂಗನ ಬಸವೇಶ್ವರ ಪದವಿ ಪೂರ್ವ ವಿದ್ಯಾಲಯ, ಸರಕಾರೀ ಪ್ರಾಥಮಿಕ ಶಾಲೆಗಳು, ಮತ್ತು ಪ್ರೌಢ ಶಾಲೆ ಇಲ್ಲಿ ನ ವಿಧ್ಯಾರ್ಥಿಗಳಿಗೆ ಉತ್ತಮ ಶಿಕ್ಷಣ ಒದಗಿಸುತ್ತಿವೆ. ಇಲ್ಲಿ ವಾಸವಾಗಿರುವ ಕುಟುಂಬಗಳು
ಹೆಚ್ಚಾಗಿ ನೇಕಾರಿಕೆ ಮತ್ತು ವ್ಯವಸಾಯವನ್ನು ಅವಲಂಬಿಸಿದ್ದಾರೆ. ಇಲ್ಲಿ ದೊರೆಯುವ ತಿಂಡಿಯಾದ "ಹೆಸರುಕಾಳಿನ ವಡೆ" ಜನಪ್ರಿಯವಾಗಿದೆ. ತುಮ್ಮಿನಕಟ್ಟಿ ಉತ್ತರ ಕರ್ನಾಟಕದ ಹೆಬ್ಬಾಗಿಲು. ತುಮ್ಮಿನಕಟ್ಟಿ ಯು ಪಟ್ಟಣವಾಗಿದೆ.

ತುಂಗಭದ್ರ ನದಿಯು ಇಲ್ಲಿಂದ ೨ ಕಿ. ಮಿ. ದೂರದಲ್ಲಿದೆ.

## **ತುಮ್ಮಿನಕಟ್ಟಿ**ಯ ವಿಶೇಷತೆ 
ಇಲ್ಲಿ ನೇಕಾರಿಕೆ ಒಂದು ಪ್ರಮುಖ ಉದ್ಯೋಗವಾಗಿದ್ದು ಕರ್ನಾಟಕ ಕೈಮಗ್ಗ ಅಭಿವೃದ್ಧಿ ನಿಗಮ ದಿಂದ ಸಾವಿರಾರು ಕಾರ್ಮಿಕರಿಗೆ ಉದ್ಯೋಗ ಒದಗಿದೆ. ಇದು ಕರ್ನಾಟಕ  ನಕಾಶೆಯಲ್ಲಿ  ಉತ್ತರ ಭಾಗದಲ್ಲಿದೆ. ತುಮ್ಮಿನಕಟ್ಟಿಯು ತುಂಗಭದ್ರಾ ನದಿಯ ದಡದಲ್ಲಿದ್ದು ತುಂಗಭದ್ರ ನದಿಯು ಪ್ರಮುಖವಾಗಿ ಕೃ‌‌ಷಿ ಚಟುವಟಿಕೆಗಳಲ್ಲಿ ಪ್ರಮುಖ ಪಾತ್ರವನ್ನು ವಹಿಸುತ್ತಿವೆ. ತುಮ್ಮಿನಕಟ್ಟಿಯು ಉತ್ತರ ಕರ್ನಾಟಕ ಮತ್ತು ದಕ್ಷಿಣ ಕರ್ನಾಟಕ ಸೇರಿಸುವ ಕೊಂಡಿಯಂತಿದೆ.

**ತಿಂಡಿ ತಿನಿಸು** 

ತುಮ್ಮಿನಕಟ್ಟಿಯು ಹೆಸರುಕಾಳಿನ ವಡೆಗೆ ಪ್ರಸಿದ್ಧಿಯಾಗಿದೆ.

## ದೇವಾಲಯ 
* ದುಗಾ೯ಮಾತೆ ದೇವಸ್ಥಾನ.
* ನಂದಿಗುಡಿ ಬಸವೇಶ್ವರ ದೇವಸ್ಥಾನ.
* ಉಕ್ಕಡಗಾತ್ರಿ ಕರಿಬಸವೆಶ್ವರ.
* ಭೈರನಪಾದ ಭೈರವೇಶ್ವರ ದೇವಾಲಯ & ತುಂಗಭದ್ರಾ ನದಿ.
* ರಟ್ಟಿಹಳ್ಳಿ ವೀರಭದ್ರೇಶ್ವರ ದೇವಾಲಯ.
* ಹಳ್ಳೂರು ರಂಗನಾಥ ಸ್ವಾಮಿ ದೇವಾಲಯ.
* ಹಳ್ಳೂರು ಪಂಚಮುಖಿ ಆಂಜನೇಯ ಸ್ವಾಮಿ ದೇವಾಲಯ.

## ಪ್ರವಾಸಿ ತಾಣಗಳು 
* ರಾಣಿಬೆನ್ನೂರು ವೈಲ್ಡ್ ಲೈಫ್ ಅಭಯಾರಣ್ಯ ಹಾವೇರಿ ಜಿಲ್ಲೆ
* ಮುಕ್ತೇಶ್ವರ ದೇವಸ್ಥಾನ  at ಚೌದಯಾದನಪುರ
* ಕದಂಬೇಶ್ವರ ದೇವಸ್ಥಾನ at ರಟ್ಟಹಳ್ಳಿ
* ಕದರಮಂದಲಗಿ  ಆಂಜನೇಯಸ್ವಾಮಿ ದೇವಸ್ಥಾನ
* ಮೈಲಾರ ಲಿಂಗೇಶ್ವರ ದೇವಸ್ಥಾನ atಮೈಲಾರ near ಗುತ್ತಲ
* ಮಲ್ಲಾರಿ ದೇವಸ್ಥಾನ at ಗುಂಡಾಪುರದ ಹತ್ತಿರ ರಾಣಿಬೆನ್ನೂರು

## ಪ್ರಮುಖ ವ್ಯಕ್ತಿಗಳು 
* ಸರ್ವಜ್ಞ
* ಮೆಣಸಿನಹಾಳ ತಿಮ್ಮನಗೌಡ - ಪಾಟೀಲ್ ಸ್ವಾತಂತ್ರ್ಯ ಹೋರಾಟಗಾರರು

## ಉಲ್ಲೇಖಗಳು 
ವರ್ಗ:ಹಾವೇರಿ ಜಿಲ್ಲೆ
ವರ್ಗ:ರಾಣಿಬೆನ್ನೂರು ತಾಲ್ಲೂಕು
ಗುಡಿಬಂಡೆ ರಾಮಾಚಾರ್

**ಗುಡಿಬಂಡೆ ರಾಮಾಚಾರ್** (ಸೆಪ್ಟೆಂಬರ್ ೧೪, ೧೯೧೭ - ಡಿಸೆಂಬರ್ ೧೧, ೨೦೧೦)  ಊರಿಂದೂರಿಗೆ ತಿರುಗುತ್ತ ಜನರಲ್ಲಿ ಹಾಡಿನ ಮೂಲಕ ಸ್ವಾತಂತ್ರ್ಯದ ಕಿಚ್ಚು ಹಚ್ಚಿದ ಸುಗಮ ಸಂಗೀತ, ಲಾವಣಿ, ತತ್ತ್ವಪದ ಗಾಯಕರಾಗಿ ಮತ್ತು ಗಮಕಿಗಳಾಗಿ ಪ್ರಸಿದ್ಧಿ ಪಡೆದಿದ್ದಾರೆ.

## ಜೀವನ
ರಾಮಾಚಾರ್ಯರು ಚಿಕ್ಕಬಳ್ಳಾಪುರ ಜಿಲ್ಲೆಯ ಗುಡಿಬಂಡೆ(ತಾಲೂಕು ಕೇಂದ್ರ)ಯಲ್ಲಿ ಸೆಪ್ಟೆಂಬರ್ ೧೪, ೧೯೧೭ರಂದು ಜನಿಸಿದರು.   ತಂದೆ ಶ್ರೀನಿವಾಸಾಚಾರ್ಯರು ಮತ್ತು  ತಾಯಿ ಸೀತಮ್ಮನವರು.  ಅವರದ್ದು  ವೈದಿಕ ಹಾಗೂ ಕಲಾವಿದರ ಮನೆತನ. ಮುತ್ತಾತ ಕಂದಾಳ ವೆಂಕಟಾಚಾರ್ಯರು ಸಂಸ್ಕೃತ ಪಂಡಿತರಾಗಿದ್ದರು. ತಂದೆ-ತಾಯಿ ಅಜ್ಜಿ ಎಲ್ಲರೂ ಸುಶ್ರಾವ್ಯವಾಗಿ ದೇವರನಾಮಗಳನ್ನು ಹಾಡುತ್ತಿದ್ದರು.

ಸಂಗೀತ ವಿದ್ವಾಂಸ ವೆಂಕೋಬಾಚಾರ್ಯರಲ್ಲಿ ಸಂಗೀತದ ಪ್ರಥಮ ಪಾಠ ಪಡೆದ ರಾಮಾಚಾರ್ಯರು ಬೆಳಕವಾಡಿ ಶ್ರೀನಿವಾಸ ಅಯ್ಯಂಗಾರ್ಯರಲ್ಲಿ ಉನ್ನತ ಸಂಗೀತ ಶಿಕ್ಷಣ ಪಡೆದರು.  ವ್ಯವಸಾಯ ಕ್ಷೇತ್ರದಲ್ಲಿ ಕೃಷಿ ವಿಜ್ಞಾನದ ಪದವಿ ಪಡೆದಿದ್ದರೂ ಇವರು ಮಾಡಿದ್ದು ಗಾಯನ ಕ್ಷೇತ್ರದಲ್ಲಿನ ಕೃಷಿ.

## ಅಪ್ರತಿಮ ಗಾನ ಸಾಧನೆ
ಕನ್ನಡ ಭಾವಗೀತೆ, ಜನಪದಗೀತೆ, ಲಾವಣಿ, ರಗಳೆ, ಕಾವ್ಯ ವಾಚನ ಕ್ಷೇತ್ರಗಳನ್ನು ಇವರು ಪೋಷಿಸಿ ಬೆಳೆಸಿದರು.  ೧೯೩೮ರಲ್ಲಿ ರಾಷ್ಟ್ರಕವಿ ಕುವೆಂಪುರವರ ’ದೋಣಿ ಸಾಗಲಿ’ ಕವನದೊಂದಿಗೆ ಇವರ ಕಾರ್ಯಕ್ರಮ ಆರಂಭಗೊಂಡಿತು. ಅಲ್ಲಿಂದ ಇವರು ಹಿಂದಿರುಗಿ ನೋಡಿದವರಲ್ಲ.  ಒಮ್ಮೆ ದ. ರಾ. ಬೇಂದ್ರೆಯವರು ಚಿತ್ರದುರ್ಗಕ್ಕೆ ಬಂದಿದ್ದಾಗ ಅಲ್ಲಿ ಪ್ರಾರ್ಥನೆ ಮಾಡಿದ ರಾಮಾಚಾರ್ಯರ ಕಂಠ ಮಾಧುರ್ಯಕ್ಕೆ ಮನಸೋತು ಕನ್ನಡ ಗೀತೆಗಳನ್ನು ಹಾಡಲು ಪ್ರೇರೇಪಿಸಿದರು. ಸಿದ್ಧವನಹಳ್ಳಿ ಕೃಷ್ಣಶರ್ಮರೂ ಒತ್ತಾಸೆ ನೀಡಿದರು. ಇದರ ಜೊತೆಗೆ ಭಾರತದ ಬಿಂದೂರಾಯರು, ಕೃಷ್ಣಗಿರಿ ಕೃಷ್ಣರಾಯರು ಹಾಗೂ ಕಳಲೆ ಸಂಪತ್ಕುಮಾರಾಚಾರ್ಯರ ಗಮಕ ವಾಚನದ ಪ್ರಭಾವ ಇವರ ಮೇಲೆ ಸಾಕಷ್ಟು ಪ್ರಭಾವ ಬೀರಿ ಕಾವ್ಯಗಾಯನದ ಕಡೆಯೂ ಒಲವು ಮೂಡಿತು. 

ರಾಮಾಚಾರ್ಯರು ಬಿಜಾಪುರದ ತೋರವೇ ನರಸಿಂಹನಗುಡಿ, ಧರ್ಮಸ್ಥಳದ ಸರ್ವಧರ್ಮ ಸಮ್ಮೇಳನದಲ್ಲಿ “ಇಳಿದುಬಾ ತಾಯೆ….” ಹಾಡಿದಾಗ ಕಾಕತಾಳೀಯವೆಂಬಂತೆ  ಮಳೆ ಸುರಿಯಿತು.  ಹೀಗಾಗಿ ಅವರಿಗೆ  ‘ಋಷ್ಯಶೃಂಗ’ರೆಂಬ  ಬಿರುದು ಪ್ರಾಪ್ತವಾಯಿತು. ರಾಮಾಚಾರ್ಯರು ಊರೂರು ಸುತ್ತಿ ಸ್ವಾತಂತ್ರ್ಯದ ಗೀತೆ, ಲಾವಣಿ, ತತ್ವಪದ ಹಾಡುವುದರ  ಜೊತೆಗೆ ಪಿಟೀಲು, ಮ್ಯಾಂಡೊಲಿನ್‌ ವಾದನಗಳಲ್ಲೂ ಪರಿಣಿತರಾಗಿದ್ದರು. ಸರಕಾರದ ಪ್ರಚಾರ ಇಲಾಖೆ ವತಿಯಿಂದ ಕುಟುಂಬಯೋಜನೆ, ಉಳಿತಾಯ ಯೋಜನೆಗಾಗಿ ಪ್ರಚಾರ ಗೀತೆಗಳನ್ನೂ ಹಾಡಿದರು. ಮನೆಮನೆಯಲ್ಲೂ ಸಂಗೀತ ಕಾರ್ಯಕ್ರಮ ನಡೆಸಿಕೊಟ್ಟದ್ದುಂಟು. ಕಾಸರಗೋಡಿನ ಕಕ್ಕಿಲಾಯರ ಮನೆ, ಅಮೆರಿಕನ್ ಎಂಬೆಸಿ (ಮುಂಬಯಿ),  ಪುಣೆಯ ಓಣಂ ಸಂದರ್ಭ, ಕೋಲ್ಕತ್ತದ ಗೌಡೀಯ ಮಠ, ಸಂಗೀತ ನಿರ್ದೇಶಕರಾದ ಪಂಕಜ್‌ ಮಲ್ಲಿಕ್‌, ಭೂಪೇನ್  ಹಜಾರಿಕಾ ಅವರುಗಳ  ಮುಂದೆ ಹಾಡಿದ ಬಂಗಾಳಿ ಗೀತೆ ಅವರನ್ನು ಪ್ರಸಿದ್ಧಿಪಡಿಸಿದ್ದವು.   ಬಿಸ್ರಾ ಹೆಸರಿನಲ್ಲಿ ಕೊರವಂಜಿ ಹಾಸ್ಯ ಪತ್ರಿಕೆಗೆ  ಅನೇಕ ಅಣಕು ಹಾಡುಗಳನ್ನು ಬರೆಯುತ್ತಿದ್ದರು.  

ಪುಂಖಾನು ಪುಂಖವಾಗಿ ಕನ್ನಡ ಗೀತೆಗಳು, ಲಾವಣಿಗಳು ರಾಮಾಚಾರ್ಯರ ಕಂಠಶ್ರೀಯಿಂದ ಹೊರಬಂತು.  ವರಕವಿ ಬೇಂದ್ರೆಯವರ ಗಂಗಾವತರಣ, ಹರಿಹರನ ಗುಂಡಯ್ಯನ ರಗಳೆ, ಪು.ತಿ.ನ. ಅವರ ‘ಗೋಕುಲ ನಿರ್ಗಮನ’ ರಾಮಾಚಾರ್ಯರ ಅಚ್ಚುಮೆಚ್ಚಿನ ಗೀತೆಗಳು. ತಾವೇ ಸೃಜಿಸಿದ ಮ್ಯಾಂಡೊಲಿನ್ ವಾದ್ಯದಲ್ಲಿ ಹಲವಾರು ವಾದ್ಯಗಳ ನಾದ ತುಂಬಿದ್ದರು. ಆಡು ಮುಟ್ಟದ ಸೊಪ್ಪಿಲ್ಲ – ಆಕಳು ತುಳಿಯದ ಹಾದಿಯಿಲ್ಲ ಎಂಬ ಮಾತು ರಾಮಾಚಾರ್ಯರಿಗೆ ಅನ್ವರ್ಥ. ಇವರು ಹಾಡದ ವೇದಿಕೆಯಿಲ್ಲ ಕೇಳದ ಶ್ರೋತೃಗಳಿಲ್ಲ.  ನಾಲ್ಕು ದಶಕಗಳಿಗೂ ಹೆಚ್ಚು ಸುದೀರ್ಘ ಕಾಲ  ಧರ್ಮಸ್ಥಳದ ಸರ್ವಧರ್ಮ ಸಮ್ಮೇಳನಕ್ಕೆ ಇವರದ್ದೇ ಪ್ರಾರ್ಥನಾ ಗೀತೆ.

## ಪ್ರಶಸ್ತಿ ಗೌರವಗಳು
ರಾಮಾಚಾರ್ಯರಿಗೆ ರಾಜ್ಯೋತ್ಸವ ಪ್ರಶಸ್ತಿ,  ೨೦೦೧-೦೨ ರ ಸಾಲಿನ ಕರ್ನಾಟಕ ಸಂಗೀತ ನೃತ್ಯ ಅಕಾಡೆಮಿಯ ಕರ್ನಾಟಕ ಕಲಾಶ್ರೀ ಪ್ರಶಸ್ತಿ ಸಂದಿತ್ತು  ಕೈವಾರದಲ್ಲಿ ನಡೆದ ಜಿಲ್ಲಾ ಮಟ್ಟದ ಗಮಕ ಸಮ್ಮೇಳನದ ಅಧ್ಯಕ್ಷತೆಯ ಗೌರವ ರಾಮಾಚಾರ್ ಅವರನ್ನರಸಿ ಬಂದಿತ್ತು.   ಕರ್ನಾಟಕ ಗಾನ ಕಲಾ ಪರಿಷತ್ತಿನ ಸಂಗೀತ ವಿದ್ವಾಂಸರ ಸಮ್ಮೇಳನದ ವಿದ್ವತ್ಗೋಷ್ಠಿಯಲ್ಲಿ ಸನ್ಮಾನ ಸಂದಿತು.  ಗಮಕ ಕಲಾ ಸೇವೆಗೂ ಅಕಾಡೆಮಿ ಗೌರವ ಪ್ರಾಪ್ತವಾಯಿತು.  

## ವಿದಾಯ
ಈ ಮಹಾನ್ ಸಾಧಕರು ಡಿಸೆಂಬರ್ ೧೧, ೨೦೧೦ರಂದು ಈ ಲೋಕವನ್ನಗಲಿದರು.  

## ಮಾಹಿತಿ ಕೃಪೆ
ಕಣಜ 

ವರ್ಗ: ಸುಗಮಸಂಗೀತ ಗಾಯಕರು
ವರ್ಗ: ಗಮಕಿಗಳು
ಹಳದಿ-ಕೊರಳಿನ ಪಿಕಳಾರ

**ಹಳದಿ ಕೊರಳಿನ ಪಿಕಳಾರ**, ಭಾರತ ಪರ್ಯಾಯ ದ್ವೀಪದ ಸಾಧಾರಣ ಪಿಕಳಾರಗಳ ಜಾತಿಗೆ ಸೇರಿದ್ದು, ಇವು ಬಹಳ ಅಪರೂಪ. ಇವು ಬೆಟ್ಟ-ಗುಡ್ಡಗಳ ಕುರುಚಲು ಪ್ರದೇಶಗಳಲ್ಲಿ ವಾಸಿಸುತ್ತವೆ. ಇಂದು ಹೆಚ್ಚಾಗಿ ನಗರಗಳ ಬೆಳವಣಿಗೆಯಿಂದ ಬೆಟ್ಟಗಳನ್ನು ಕಡಿದು ಜೆಲ್ಲಿಕಲ್ಲಿನ ಕಾರ್ಖಾನೆಗಳಾಗಿ ಮಾಡುತ್ತಿರುವುದರಿಂದ ಇವುಗಳ ಸಂತತಿಗೆ ತೀವ್ರ ಏಟು ಬೀಳುತ್ತಿದೆ. ಮೇಲ್ನೋಟಕ್ಕೆ ಇವುಗಳ ವ್ಯಾಪ್ತಿ, ಕೂಗು (ಬಿಳಿ ಹುಬ್ಬಿನ ಪಿಕಳಾರ)ಗಳನ್ನು ಹೋಲುತ್ತವೆಯಾದರೂ ಇವುಗಳ ತಲೆ, ಕೊರಳು ಮತ್ತು ಬಾಲಗಳ ಮೇಲಿನ ಹಳದಿ ಬಣ್ಣಗಳಿಂದ ಹಳದಿ ಕೊರಳಿನ ಪಿಕಳಾರಗಳನ್ನು ನಿರ್ದಿಷ್ಟವಾಗಿ ಗುರುತಿಸಬಹುದು.

## ವಿವರ
ಬೇರೆ ಪಿಕಳಾರಗಳಂತೆ ಕಿರೀಟದಲ್ಲಿ ಜುಟ್ಟಿಲ್ಲದ ಹಳದಿ ಕೊರಳಿನ ಪಿಕಳಾರಗಳು ಬೆನ್ನು ಬೂದಿಮಿಶ್ರಿತ ಹಳದಿಯಾಗಿದ್ದು, ಎದೆ ಹಾಗು ಹೊಟ್ಟೆ ಭಾಗಗಳು ಬೂದಿ ಬಣ್ಣವಾಗಿರುತ್ತದೆ. ಹೆಣ್ಣು ಮತ್ತು ಗಂಡು ಹಕ್ಕಿಗಳು ಬಣ್ಣ ಹಾಗು ರೂಪದಲ್ಲಿ  ಒಂದಕ್ಕೊಂದು ಹೋಲುತ್ತವೆ.

## ವ್ಯಾಪ್ತಿ ಮತ್ತು ವಸತಿ
ಬೆಟ್ಟ-ಗುಡ್ಡಗಳಲ್ಲಿನ ಕುರುಚಲು ಪೊದೆಗಳು. ಹಳದಿ ಕೊರಳಿನ ಪಿಕಳಾರಗಳ ಸಾಮಾನ್ಯ ಆವಾಸ, ಹಾಗಾಗಿ ಇವುಗಳು (ಪೂರ್ವಘಟ್ಟಗಳು), ಭಾರತ ಪರ್ಯಾಯ ದ್ವೀಪದ ಮಧ್ಯಭಾಗದಲ್ಲಿನ ಬೆಟ್ಟ-ಗುಡ್ಡಗಳಲ್ಲಿ ಮತ್ತು   (ಪಶ್ಚಿಮಘಟ್ಟ)ಗಳ ಕೆಲವೆಡೆ ಕಂಡುಬರುತ್ತವೆ. ಇವುಗಳ ವ್ಯಾಪ್ತಿ ಹರಡದೆ ನಿರ್ದಿಷ್ಟ ಪ್ರದೇಶಗಳಿಗೆ ಸೀಮಿತವಾಗಿದೆ, ಹೀಗಾಗಿ ಬೆಟ್ಟ-ಗುಡ್ಡಗಳ ಸಂರಕ್ಷಣೆ ತೀವ್ರ ಅಗತ್ಯವಾಗಿದೆ. ಒಂದೆಡೆ ಜಲ್ಲಿಕಲ್ಲಿನ ಕಾರ್ಖಾನೆಗಳಿಂದ ಬೆಟ್ಟ-ಗುಡ್ಡಗಳು ಮಾಯವಾಗುತ್ತಿದ್ದರೆ - ಇನ್ನೊಂದೆಡೆ, ತನ್ನ ಸಾಕು ಪ್ರಾಣಿಗಳ ಮೇವಿಗೆ ಹುಲ್ಲು ಬೇಗ ಬೆಳೆಯಲೆಂದು ಪೊದೆಗಳಿಗೆ ಮಾನವ ಬೆಂಕಿ ಇಡುತ್ತಿರುವುದರಿಂದ  ಹಳದಿ ಕೊರಳಿನ ಪಿಕಳಾರಗಳ ಸಂತತಿಗೆ ತೀವ್ರ  ಕೇಡು ಬಂದೊದಗಿದೆ.

ಇವುಗಳ ನೆಲೆ ಈಗ (ನಂದಿಬೆಟ್ಟ,) ಹಾಗು ಬಿಳಿಗಿರಿರಂಗನ ಬೆಟ್ಟಗಳು (ಕರ್ನಾಟಕ),  ಹೋರ್ಸ್ಲಿ,( Horsley Hills, ) ( ಯರಚೂಡು),  ನಲ್ಲಮಲ್ಲ   ಹಾಗು  (ಗಿಂಗೀ,) ಬೆಟ್ಟಗಳು  (ಆಂದ್ರ), ಒರಿಸ್ಸಾದ ಪೂರ್ವ ಘಟ್ಟಗಳು ಹಾಗು ಪಶ್ಚಿಮಘಟ್ಟಗಳಲ್ಲಿ  ಕೆಲವೆಡೆಗೆ ಮಾತ್ರ ಸೀಮಿತವಾಗಿವೆ.

## ವರ್ತನೆ ಹಾಗು ಪರಿಸರ
ಹಳದಿ ಕೊರಳಿನ ಪಿಕಳಾರಗಳು ಬಹಳ ನಾಚಿಕೆ ಸ್ವಭಾವದ ಹಕ್ಕಿಗಳಾದ್ದರಿಂದ ಸಾಮಾನ್ಯವಾಗಿ ಪೊದೆಗಳಲ್ಲೇ ಅವಿತುಕುಳಿತಿರುತ್ತವೆ. ಇವುಗಳ ಕೂಗು, ಮಾತಿನಂತೆ ಮುರಿದ ಕರೆಗಳು. ಇವುಗಳ ಆಹಾರ ಸಾಮಾನ್ಯವಾಗಿ ಹಣ್ಣುಗಳಾದ ಆಲ, ಅತ್ತಿ, ಗೋಣಿ, ಲಂಟಣಾಗಳಂತಹ ಸಣ್ಣಪುಟ್ಟ ಹಣ್ಣುಗಳ ಜೊತೆಗೆ ಕೀಟಗಳನ್ನು ತಿನ್ನುತ್ತವೆ.

ಬೇಸಿಗೆ ಹಾಗು ಬಿಸಿಲಿನ ಸಮಯದಲ್ಲಿ ಇವು ನೀರಿನಲ್ಲಿ ಮೀಯುತ್ತವೆ.

ಜೂನ್ ನಿಂದ ಆಗಸ್ಟ್ ತಿಂಗಳಲ್ಲಿ ಸಂತಾನ ಅಭಿವೃದ್ಧಿ ಕ್ರಿಯೆಯಲ್ಲಿ ತೊಡಗುತ್ತವೆ, ಪೊದೆಗಳ ಅಥವಾ ಸಣ್ಣಮರಗಳ ಟೊಂಗೆಗಳಲ್ಲಿ ಚಿಕ್ಕ ಗೋಡುಕಟ್ಟಿ  2-3 ಮೊಟ್ಟೆ ಗಳಿಗೆ ಸುಮಾರು 20 ದಿನಗಳವರಿಗೂ ಕಾವುಕೊಟ್ಟು ಮರಿಮಾಡುತ್ತವೆ ಮತ್ತು ಮರಿಗಳಿಗೆ ನಂತರ 13 ದಿನಗಳಲ್ಲಿ ಪುಕ್ಕಗಳು ಬೆಳೆದು ಹಾರುವ ಹಂತ ತಲುಪುತ್ತವೆ.

## ಉಲ್ಲೇಖನಗಳು
## ಬಾಹ್ಯ ಕೊಂಡಿಗಳು
* Threatened Birds of Asia 

ವರ್ಗ:Pycnonotus
ವರ್ಗ:Birds of Asia
ವರ್ಗ:Birds of India
ವರ್ಗ:ಪಕ್ಷಿಗಳು
ಶಶಿಕಲಾ ಶ್ರೀಕಾಂತ ಕುಲಹಳ್ಳಿ

'ವಿದುಷಿ, ಶಶಿಕಲಾ ಶ್ರೀಕಾಂತ ಗುರುವ ಕುಲಹಳ್ಳಿ ',ಆಕಾಶವಾಣಿ ಮತ್ತು ದೂರದರ್ಶನದ 'ಎ ದರ್ಜೆ ಕಲಾವಿದೆ'. ಕಿರಾಣಾ ಘರಾನದ ಖ್ಯಾತ ಗಾಯಕ, 'ಪಂ. ಸಂಗಮೇಶ್ವರ್ ಗುರವ' ಅವರ ಮಗಳು. ತಂದೆಯಿಂದ ಹಿಂದೂಸ್ತಾನಿ ಶಾಸ್ತ್ರೀಯ ಸಂಗೀತದ ಪಾಠ ಕಲಿತರು. ಕಿರಾಣ ಘರಾನದ ಮತ್ತೊಬ್ಬ ಶ್ರೇಷ್ಠ ಕಲಾವಿದ, 'ಪಂ. ಕೈವಲ್ಯ ಕುಮಾರ ಗುರವ 'ಪ್ರಭಾವವೂ ಅವರಿಗಾಯಿತು. ಶಶಿಕಲಾರವರು, ವಿಜಯಪುರದ ನಿವಾಸಿ, ಶಾಸ್ತ್ರೀಯ ಸಂಗೀತದಲ್ಲಿ ಸ್ನಾತಕೋತ್ತರಪದವಿ ಗಳಿಸಿದರು.  ಶಶಿಕಲಾರವರು ನಾಡಿನಾದ್ಯಂತ ಸಂಗೀತ ಕಚೇರಿಗಳನ್ನು ನೀಡಿದ್ದಾರೆ.

## ದೂರದರ್ಶನದ ಪ್ರಸ್ತುತಿ
ಮೇರಿ ಆವಾಜ್ ಸುನೋ ಎನ್ನುವ ದೆಹಲಿ ದೂರದರ್ಶದ ಪ್ರಸ್ತುತಿಯಲ್ಲಿ ಅವರು ಹಾಡಿದ್ದಾರೆ.

## ಕನ್ನಡ ಚಲನ ಚಿತ್ರದಲ್ಲಿ
*  'ಲಡ್ಡು ಮುತ್ಯಾ' ಎಂಬ ಕನ್ನಡ ಚಲನಚಿತ್ರದಲ್ಲಿ ಅಭಿನಯಿಸಿದ್ದಾರೆ.
*  'ಕೆಚ್ಚೆದೆಯ ಗಂಡು' ಚಿತ್ರಕ್ಕೆ ಹಿನ್ನೆಲೆ ಸಂಗೀತ ಕೊಟ್ಟಿದ್ದಾರೆ.

## ಪ್ರಶಸ್ತಿಗಳು
* ಹುಬ್ಬಳ್ಳಿ-ಧಾರವಾಡ ಮಹಾನಗರಸಭೆಯ ರಾಜ್ಯೋತ್ಸವ ಪ್ರಶಸ್ತಿ
* ಸವದತ್ತಿ ಪ್ರಶಸ್ತಿ
* ವಿಜಯಪುರದ ಸಿದ್ಧೇಶ್ವರ ಸಂಸ್ಸ್ಥೆ ಪ್ರಶಸ್ತಿ,
* ಕರ್ನಾಟಕ ಯುವ ಪ್ರಶಸ್ತಿ
* ಬಿಜಾಪುರ ಜಿಲ್ಲಾ ರಾಜ್ಯೋತ್ಸವ ಪ್ರಶಸ್ತಿ
* ಕರ್ನಾಟಕ ಸರಕಾರದ ಕ್ರೀಡಾ ಇಲಾಖೆ ಉದಯೋನ್ಮುಖ ಕಲಾವಿದರಿಗೆ  ನೀಡುವ ರಾಜ್ಯ ಪ್ರಶಸ್ತಿ, ಪ್ರಮುಖವಾದವುಗಳು. 
## ಸಂಗೀತ ಪಾಠ
ಶಶಿಕಲಾರವರು ಹಾಡಿದ ಹಿಂದೂಸ್ತಾನಿ ಸಂಗೀತದ ಸಿ.ಡಿಗಳು  ಬಹಳ ಪ್ರಸಿದ್ಧವಾಗಿದೆ. ಹೀಗೆ ಹಲವಾರು ವೇದಿಕೆಗಳಲ್ಲಿ ತಮ್ಮ ಕಾರ್ಯ ಕ್ರಮಗಳನ್ನು ನಡೆಸಿ ಕೊಡುವುದರ ಜೊತೆಗೆ ಬಿಜಾಪುರ ಮತ್ತು ಬೆಂಗಳೂರಿನ ಮಲ್ಲೇಶ್ವರದಲ್ಲಿ ನೂರಾರು ಮಕ್ಕಳಿಗೆ ಸಂಗೀತ ಪಾಠ ಹೇಳಿಕೊಡುತ್ತಿದ್ದಾರೆ. 

## ಉಲ್ಲೇಖ
# ಉಮಾ ಅನಂತ್, ಸುಧಾ, ೧೨, ಸೆಪ್ಟೆಂಬರ್, ೨೦೧೩, ಪು. ೫೭

ವರ್ಗ:ಹಿಂದುಸ್ತಾನಿ ಸಂಗೀತ
ಉಮಾನಾಗಭೂಷಣ

**ವಿದುಷಿ. ಉಮಾನಾಗಭೂಷಣ್**,ಮಹಾರಾಷ್ಟ್ರದಲ್ಲಿ ಕರ್ನಾಟಕ ಸಂಗೀತ ಶಿಕ್ಷಣವನ್ನು ಕಲಿಸುವುದರ ಜೊತೆಗೆ ಜನಪ್ರಿಯಮಾಡಲುಮೈಸೂರು ಸಂಗೀತ  ವಿದ್ಯಾಲಯ, ಡೊಂಬಿವಲಿ ಎನ್ನುವ ಹೆಸರಿನ ಸಂಸ್ಥೆಯನ್ನು ಹುಟ್ಟುಹಾಕಿ ದಶಕಗಳ ಕಾಲ ಕಾರ್ಯನಿರ್ವಹಿಸುತ್ತಾ ಬಂದಿದ್ದರು. ಈ ಹಿರಿಯ ಸಂಗೀತ ಶಿಕ್ಷಣ ಸಂಸ್ಥೆಯ ಪ್ರಾರಂಭಿಕ ಪ್ರಾಂಶುಪಾಲೆಯಾಗಿ ಸಮರ್ಥವಾಗಿ ಕಾರ್ಯ ನಿರ್ವಹಿಸಿದರು. ಇಲ್ಲಿಂದ ತರಪೇತಾದ ನೂರಾರು ಯಾವುದೇ ವಯೋಮಾನದ ಶಾಸ್ತ್ರೀಯ ಸಂಗೀತ ಶಿಕ್ಷಣಾರ್ಥಿಗಳು, ಈಗ ದೇಶದ ಹಲವಾರು ಸ್ಥಳಗಳಲ್ಲಿ ಕರ್ನಾಟಕ ಸಂಗೀತ ಪ್ರಸಾರಮಾಡುತ್ತಿದ್ದಾರೆ. ಉಮಾ ದಂಪತಿಗಳಿಗೆ ತಮ್ಮ ವೈಯಕ್ತಿಕ ಸಮಸ್ಯೆಗಳಿಂದ ಮೈಸೂರು ಸಂಗೀತ ಶಿಕ್ಷಣಾಲಯವನ್ನು ಮುಚ್ಚಬೇಕಾದ ಪರಿಸ್ಥಿತಿ ಒದಗಿಬಂತು. ಹಾಗಾಗಿ ಉಮಾನಾಗಭೂಷಣ ದಂಪತಿಗಳು ಬೆಂಗಳೂರಿನಲ್ಲಿ ನೆಲಸಿ, ಅಲ್ಲಿಯೇ ಒಂದು ಸಂಗೀತದ ಶಿಕ್ಷಣಾಲಯವನ್ನು ನಿರ್ಮಿಸಿ, ಹೊಸ ಪೀಳಿಗೆಯ ಯುವಕರನ್ನು ತರಪೇತುಮಾಡುತ್ತಿದ್ದಾರೆ.   
## ವಿದುಷಿ. ಉಮಾರವರ ಪರಿಚಯ
ಉಮಾ ನಾಗಭೂಷಣ, ಮೂಲತಃ  ಮೈಸೂರು ವಿಶ್ವ ವಿದ್ಯಾಲಯದ ಬಿ. ಎ. ಪರೀಕ್ಷೆಯಲ್ಲಿ  ಸೀನಿಯರ್ ದರ್ಜೆ ಕಾಲೇಜಿನ ಸಂಗೀತ ಪರೀಕ್ಷೆಯಲ್ಲಿ ಮೈಸೂರು ರಾಜ್ಯಕ್ಕೆ  ಪ್ರಥಮ  ರ‍್ಯಾಂಕ್ ಗಳಿಸಿ ತೆರ್ಗಡೆಯಾದರು. ಶಾಸ್ತ್ರೀಯ ಸಂಗೀತಾಸಕ್ತರಿಂದ ಮತ್ತು ಪತ್ರಿಕಾ ವಿಮರ್ಶಕರಿಂದ ಅಪಾರ ಪ್ರಶಂಸೆಗೆ ಪಾತ್ರರಾದ ಉಮಾದಂಪತಿಗಳು ೧೯೮೨  ರಿಂದ ಮುಂಬೈನಲ್ಲಿ ನೆಲೆಸಿ, ಡೊಂಬಿವಲಿಯಲ್ಲಿ  ಮೈಸೂರು ಸಂಗೀತ  ಸಂಗೀತ ಕಲಿಕಾ ಶಾಲೆಯನ್ನು ಸ್ಥಾಪಿಸಿ, ಅದರ ಸ್ಥಾಪಕ ಪ್ರಾಂಶುಪಾಲರಾದರು. ಈ ವಿದ್ಯಾಲಯದ ಶಂಕುಸ್ಥಾಪನೆಯನ್ನು ಮುಂಬಯಿಯ ಹಿರಿಯ ಹಾಗೂ ಸುಪ್ರಸಿದ್ಧ ವೈಣಿಕ, ಸಿ. ಕೆ. ಶಂಕರನಾರಾಯಣ ರಾವ್ ರವರ ಹಸ್ತದಿಂದ ನೆರವೆರಿಸಲಾಗಿತ್ತು. ಆದಿನವೇ ಪ್ರಥಮ ಬ್ಯಾಚಿನ ಶ್ರೀಗಣೇಶಮಾಡಿದರು. ತಮ್ಮ ವಿದ್ವತ್, ಮತ್ತು ಅಪಾರ ಪರಿಶ್ರಮದಿಂದ ನೂರಾರು ವಿದ್ಯಾರ್ಥಿಗಳಿಗೆ ಸಂಗೀತ ಹೇಳಿಕೊಟ್ಟು ಅವರನ್ನು  ಪ್ರತಿವರ್ಷ ಕರ್ನಾಟಕ ಸರ್ಕಾರ ಆಯೋಜಿಸುವ  ಸಂಗೀತ ಪರೀಕ್ಷೆಗೆ ಸಿದ್ಧಪಡಿಸುತ್ತಿದ್ದರು.ಇದಾದ ಬಳಿಕ ಆ ವಿದ್ಯಾರ್ಥಿಗಳನ್ನು ಬೆಂಗಳೂರಿನಲ್ಲಿ ಜರುಗುವ ಪರೀಕ್ಷೆಯಲ್ಲಿ ಭಾಗವಹಿಸಲು ಕರೆದುಕೊಂಡು ಹೋಗಿ ಪರೀಕ್ಷೆಯ ಬಳಿಕ ಮುಂಬಯಿಗೆ ವಾಪಸ್ ಕರೆದುಕೊಂಡು ಬರುತ್ತಿದ್ದರು.
## ೨೦೧೦ ರಲ್ಲಿ ಉಮಾಭೂಷಣ ದಂಪತಿಗಳು ಬೆಂಗಳೂರಿನಲ್ಲಿ ಸೆಲೆಸಿದರು
ಉಮಾಭೂಷಣ ದಂಪತಿಗಳಿಗೆ ಬೆಂಗಳೂರಿಗೆ ಹೋಗಿ ನೆಲೆಸಲು ಮನಸ್ಸಾಗಿ ಅವರು ತಮ್ಮ ಸಂಗೀತ ವಿದ್ಯಾಲಯವನ್ನು ಮುಚ್ಚಿ ಬೆಂಗಳೂರಿಗೆ ಹೋಗಿ ನೆಲೆಸಿದರು.

## ಪ್ರಶಸ್ತಿಗಳು
# ೨೦೧೨ ರಲ್ಲಿ ಪ್ರದಾನಮಾಡಿದ ೩ ಸಾಧಕರ ಜೊತೆಯಲ್ಲಿ ಉಮಾನಾಗಭೂಷಣರಿಗೆ ಸಾಧನ ಶಿಖರ ಪ್ರಶಸ್ತಿ ಕೊಡಲಾಯಿತು. 
# ೨೦೧೨ ರಲ್ಲಿ ಮಹಾರಾಷ್ಟ್ರದ ಡೊಂಬಿವಿಲಿಯಲ್ಲಿರುವ ಮೈಸೂರು ಸಂಗೀತ ವಿದ್ಯಾಲಯದ ಪ್ರಾಂಶುಪಾಲೆ, ಉಮಾ ನಾಗಭೂಷಣ ಅವರು, ಸಂಗೀತ ನೃತ್ಯ ಅಕಾಡೆಮಿ ಪ್ರಶಸ್ತಿ ಗಳಿದ್ದಾರೆ. 

## ನಾಗಭೂಷಣ ಅವರ ನಿಧನ
ವಿದುಷಿ ಉಮಾ ನಾಗಭೂಷಣರವರ ಪತಿ, ನಾಗಭೂಷಣ ಅವರು, ಸ್ವಲ್ಪದಿನ ಅಸ್ವಸ್ಥರಾಗಿದ್ದರು. ಅವರು ಬೆಂಗಳೂರಿನಲ್ಲಿ ೧೦-೦೮-೨೦೧೬ ರಂದು ನಿಧನರಾದರು.

## ಉಲ್ಲೇಖಗಳು

ವರ್ಗ:ಮುಂಬಯಿ ಕನ್ನಡಿಗರು
ವರ್ಗ:ಕರ್ನಾಟಕ ಶಾಸ್ತ್ರೀಯ ಸಂಗೀತ
ವರ್ಗ:ಭಾರತದ ಸಂಗೀತಗಾರರು
ಚೇತನ್ ಆನಂದ್

**ಚೇತನ್ ಆನಂದ್** ಭಾರತದ  ಬ್ಯಾಡ್ಮಿಂಟನ್ ಆಟಗಾರ.ಇವರು ಜುಲೈ ೮,೧೯೮೦ರಲ್ಲಿ ಆಂಧ್ರಪ್ರಧೇಶದ ವಿಜಯವಾಡದಲ್ಲಿ ಜನಿಸಿದರು. ನಾಲ್ಕು ಸಾರಿ ಅಂದರೆ ೨೦೦೪,೨೦೦೭,೨೦೦೮,೨೦೧೦ರಲ್ಲಿ ಭಾರತದ ರಾಷ್ಟ್ರೀಯ ಚಾಂಪಿಯನ್ ಆಗಿದ್ದರು. ಇವರ ಜೀವನ ಶ್ರೇಷ್ಠ ವಿಶ್ವ  ಸ್ಥಾನ ೧೧.ಅವರ ಶ್ರೇಯಾಂಕವು ೨೦೧೦ ರಲ್ಲಿ,ಅವರ ಪಾದದ ಗಾಯದಿಂದಾಗಿ ೫೪ಕ್ಕೆ ಇಳಿದಿತ್ತು.ಇವರು ಪ್ರತಿಷ್ಠಿತ *ಇಂಡಿಯನ್ ಅರ್ಜುನ ಪ್ರಶಸ್ತಿ* ಪುರಸ್ಕೃತರಾಗಿದ್ದಾರೆ.

ವರ್ಗ:ಕ್ರೀಡಾಪಟುಗಳು
ವಿ. ದೇಶಿಕಾಚಾರ್

**ವಿ. ದೇಶಿಕಾಚಾರ್** (ಆಗಸ್ಟ್ ೨೯, ೧೯೨೪ - ೨೦೦೧) ವೇಣುವಾದಕರಾಗಿ, ಕರ್ನಾಟಕ ಶಾಸ್ತ್ರೀಯ ಸಂಗೀತದಲ್ಲಿ ಪ್ರಖ್ಯಾತರೆನಿಸಿದ್ದಾರೆ'.

## ಜೀವನ
ವೇಣುವಾದನದಲ್ಲಿ ಪ್ರಖ್ಯಾತರಾಗಿದ್ದ ವಿ. ದೇಶಿಕಾಚಾರ್ ಅವರು ಹಾಸನ ಜಿಲ್ಲೆಯ ದೊಡ್ಡಗದ್ದುವಳ್ಳಿ ಗ್ರಾಮದಲ್ಲಿ ಆಗಸ್ಟ್  ೨೯, ೧೯೨೪ರ ವರ್ಷದಲ್ಲಿ ಜನಿಸಿದರು.  ಅವರ ತಂದೆ ಎಂ. ವೆಂಕಟೇಶ ಅಯ್ಯಂಗಾರ್ಯರು ವೀಣೆ ಮತ್ತು ಕೊಳಲು ವಾದನಗಳೆರಡರಲ್ಲೂ ಪಾಂಡಿತ್ಯ ಪಡೆದವರಾಗಿದ್ದು ಮೈಸೂರು ಮಹಾರಾಜರ ಸಾಮ್ರಾಜ್ಯದಲ್ಲಿ  ಆಸ್ಥಾನ  ವಿದ್ವಾಂಸರಾಗಿದ್ದರು.   ತಾಯಿ ಸಂಗೀತ ಪ್ರೇಮಿ ಶ್ರೀರಂಗಮ್ಮನವರು.  ಅಣ್ಣ ವೈಣಿಕ ವಿದ್ವಾಂಸರಾಗಿ ಜಗತ್ಪ್ರಸಿದ್ಧರಾದ  ವೀಣಾ ದೊರೆಸ್ವಾಮಿ ಅಯ್ಯಂಗಾರ್ಯರು.

ಸಂಗೀತಗಾರರ ಮನೆತನದಲ್ಲಿ ಬೆಳೆದದ್ದರಿಂದ ದೇಶಿಕಾಚಾರ್ಯರಿಗೆ ಸಂಗೀತಾಸಕ್ತಿ ಜನ್ಮಜಾತವಾಗಿತ್ತು.  ಓದಿನಲ್ಲಿ ಬಿ.ಎಸ್‌.ಸಿ. ಪದವೀಧರರಾದ ದೇಶಿಕಾಚಾರ್ ಅವರು  ಬಿ. ಶಿವರಾಮಯ್ಯನವರಲ್ಲಿ ಪ್ರಾರಂಭಿಕ ಶಿಕ್ಷಣ ಪಡೆದು ನಂತರ ವಿಶ್ವವಿಖ್ಯಾತ ಟಿ.ಆರ್. ಮಹಾಲಿಂಗಂ ಅವರ ಅಚ್ಚುಮೆಚ್ಚಿನ ಶಿಷ್ಯರಾಗಿ ವೇಣು ವಾದನದಲ್ಲಿ ಸಿದ್ಧಿ ಪಡೆದರು. ಎಲ್‌. ಎಸ್‌. ನಾರಾಯಣಸ್ವಾಮಿ ಭಾಗವತರು, ನಾರಾಯಣಮೂರ್ತಿ, ಬೆಳಕವಾಡಿ ವರದರಾಜ ಐಯ್ಯಂಗಾರ್ ಅವರುಗಳ ಶಿಕ್ಷಣದಲ್ಲಿ ಗಾಯನವನ್ನೂ ಮತ್ತು ಎಚ್‌. ಪುಟ್ಟಾಚಾರ್ ಹಾಗೂ ಸಿ. ಸುಬ್ಬು ಅವರ ಬಳಿ ಮೃದಂಗ ವಾದನವನ್ನೂ ಸಹ ಅಭ್ಯಾಸ ಮಾಡಿದರು.  

## ಪ್ರಖ್ಯಾತಿ
೧೯೪೧ರಲ್ಲಿ ಅಂತರ ವಿಶ್ವವಿದ್ಯಾಲಯದ ಸಂಗೀತ ಸ್ಪರ್ಧೆಯಲ್ಲಿ ಪ್ರಥಮ ಬಹುಮಾನ ಪಡೆದು 1943 ರಿಂದ ಕಛೇರಿ ಜೀವನ ಆರಂಭಿಸಿದ ದೇಶಿಕಾಚಾರ್ ಅವರು ನಾಡಿನ ಹೆಸರಾಂತ ಸಭೆ ಸಂಸ್ಥೆಗಳಿಂದ ಪ್ರತಿಷ್ಠಿತ ವೇದಿಕೆಗಳಿಂದ ಶ್ರೋತೃಗಳಿಗೆ ವೇಣುನಾದದ  ಅಮೃತಪಾನ ಮಾಡಿಸಿದರು.  ಮೈಸೂರು ವಿಶ್ವವಿದ್ಯಾಲಯದ ಲಲಿತಕಲಾ ಕಾಲೇಜಿನಲ್ಲಿ ಪ್ರಾಧ್ಯಾಪಕರಾಗಿ  ಸೇವೆ ಸಲ್ಲಿಸಿ ನಿವೃತ್ತರಾದರು.

ದೇಶಿಕಾಚಾರ್ಯರು ದೂರದರ್ಶನ ಹಾಗೂ ಆಕಾಶವಾಣಿಯಲ್ಲೂ ಹಲವಾರು ಕಾರ್ಯಕ್ರಮಗಳನ್ನು ನೀಡಿದ್ದರು. ಅವರ ಕಾರ್ಯಕ್ರಮಗಳು ಆಕಾಶವಾಣಿಯ ರಾಷ್ಟ್ರೀಯ ಜಾಲದಲ್ಲಿ ಪ್ರಸಾರಗೊಳ್ಳುತ್ತಿದ್ದವು. ಅವರು ಹಲವಾರು ಅಂತರರಾಷ್ಟ್ರೀಯ ಸಂಗೀತ ಸಾಂಸ್ಕೃತಿಕ ಉತ್ಸವಗಳಲ್ಲಿಯೂ ಪಾಲ್ಗೊಂಡಿದ್ದರು.

## ಪ್ರಶಸ್ತಿ ಗೌರವಗಳು
ಚೆನ್ನೈ ಮ್ಯೂಸಿಕ್‌ ಅಕಾಡಮಿ ಪ್ರಶಸ್ತಿ, ಬೆಂಗಳೂರಿನ ಮ್ಯೂಸಿಕ್‌ ಅಕಾಡಮಿಯಿಂದ ಟಿ. ಚೌಡಯ್ಯ ಪ್ರಶಸ್ತಿ, ಮೈಸೂರಿನ ಸರಸ್ವತಿ ಗಾನ ಕಲಾ ಮಂದಿರದ ವೇಣು ಗಾನ ವಿದ್ಯಾವಾರಿಧಿ, ಕರ್ನಾಟಕ ಸಂಗೀತ ನೃತ್ಯ ಅಕಾಡಮಿಯ ಕರ್ನಾಟಕ ಕಲಾತಿಲಕ, ಕರ್ನಾಟಕ ಗಾನ ಕಲಾ ಪರಿಷತ್ತಿನ ಸಂಗೀತ ಸಮ್ಮೇಳನದ ಅಧ್ಯಕ್ಷತೆ ಮತ್ತು ಗಾನ ಕಲಾಭೂಷಣ ಮುಂತಾದ ಪ್ರಶಸ್ತಿಗಳು ಅವರನ್ನರಸಿ ಬಂದಿದ್ದವು.  .

## ವಿದಾಯ
ಅನೇಕ ಶಿಷ್ಯರನ್ನು ತಯಾರುಮಾಡಿದ್ದ ವಿ. ದೇಶಿಕಾಚಾರ್ ಅವರು  ೨೦೦೧ರ ವರ್ಷದಲ್ಲಿ ಈ ಲೋಕವನ್ನಗಲಿದರು.  ವಿ. ದೇಶಿಕಾಚಾರ್ ಅಕಾಡೆಮಿಯ ವತಿಯಿಂದ ಪ್ರತಿವರ್ಷ ಅವರ ಸ್ಮರಣೆಯಲ್ಲಿ ಸಂಗೀತೋತ್ಸವಗಳನ್ನು ನಡೆಸಲಾಗುತ್ತಿದೆ.  

## ಮಾಹಿತಿ ಕೃಪೆ
ಕಣಜ 

ವರ್ಗ: ವೇಣುವಾದಕರು
ವರ್ಗ: ಕರ್ನಾಟಕ ಶಾಸ್ತ್ರೀಯ ಸಂಗೀತ
ಅಂಕಿತನಾಮ

ನಮಗೆ ಅಗತ್ಯವೆಂದು ಕಂಡುಬಂದ, ಇಷ್ಟವೆನಿಸಿದ ವಸ್ತುವಿಷಯಗಳೆಲ್ಲದಕ್ಕೂ ಒಂದೊಂದು ಹೆಸರಿಟ್ಟು ಗುರುತಿಸುತ್ತೇವೆ. ಮುಂದೆ, ಅದೇ ಹೆಸರಿನ ಮೂಲಕ ಆ ವ್ಯಕ್ತಿಯನ್ನೇ ಘಟಕವನ್ನೋ ಪರಿಚಯಿಸತೊಡಗುತ್ತೇವೆ. ರಾಮಣ್ಣ, ರೆಹಮಾನ್, ಕಪಿ, ನಾಯಿ, ಸೀಬೆ,ಮಾವು, ತೇಗ, ಹೊನ್ನೆ, ಗುಲಾಬಿ, ಹಿಮಾಲಯ, ಗಂಗಾನದಿ, ಹನುಮಂತನ ಗುಡ್ಡ-ಹೀಗೆ ಒಂದೊಂದನ್ನೇ ಪ್ರತ್ಯೇಕವಾಗಿ ಗುರುತಿಸಲು ಇಟ್ಟ ಹೆಸರು **ಅಂಕಿತನಾಮ**ವೆನಿಸುತ್ತದೆ.

## ಅಂಕಿತನಾಮದ ಚರಿತ್ರೆ
## ಅಂಕಿತನಾಮದ ಬಳಕೆ
## ಉಲ್ಲೇಖಗಳು 
ವರ್ಗ:ವ್ಯಾಕರಣ
ವರ್ಗ:ಚುಟುಕು
ವರ್ಗ:ಕನ್ನಡ
ಬಿ. ದಾಮೋದರ ಬಾಳಿಗ

ಕನ್ನಡ ನಾಡಿನ ಇತಿಹಾಸದಲ್ಲಿ **ಬಿ ದಾಮೋದರ ಬಾಳಿಗ** (ಸೆಪ್ಟೆಂಬರ್ ೭, ೧೯೦೮ - ಮೇ ೨೧, ೧೯೮೫) ಮಹಾನ್ ಸಾಮಾಜಿಕ ಸೇವಾಕರ್ತರಾಗಿ, ಸ್ವಾತಂತ್ರ್ಯ ಹೋರಾಟಗಾರರಾಗಿ, ಸಾಹಿತಿಗಳಾಗಿ, ಗೋವಿಂದ ಪೈ ಅಂತಹ ಮಹಾನ್ ಸಾಹಿತಿಗಳ ಪುಸ್ತಕಗಳನ್ನು ಪ್ರಕಟಿಸಿದ ಕೀರ್ತಿವಂತರಾಗಿ ಪ್ರಕಾಶಮಾನರಾಗಿದ್ದಾರೆ.

## ಜೀವನ
ದಾಮೋದರ ಬಾಳಿಗ ಅವರು ಸೆಪ್ಟೆಂಬರ್  ೭, ೧೯೦೮ರಂದು  ಪುತ್ತೂರಿನಲ್ಲಿ ಜನಿಸಿದರು. ಇವರ ವಂಶಸ್ಥರು ದ.ಕ. ಜಿಲ್ಲೆಯ ಬಂಟ್ವಾಳ ತಾಲ್ಲೂಕಿನ ‘ರಾಯಿ’ ಗ್ರಾಮದವರು. ತಂದೆ ಅಣ್ಣಪ್ಪ ಬಾಳಿಗ, ತಾಯಿ ರಾಧಾಬಾಯಿ. ಬಡತನದಲ್ಲಿ ಹುಟ್ಟಿ ಬೆಳೆದ ಬದುಕು ಅವರದು. ಪ್ರಾರಂಭಿಕ ಶಿಕ್ಷಣವನ್ನು ಪುತ್ತೂರಿನಲ್ಲಿ ನಡೆಸಿ  ಕೊಂಬೆಟ್ಟಿನ ಬೋರ್ಡ್ ಹೈಸ್ಕೂಲಿನಲ್ಲಿ ಎಸ್.ಎಸ್.ಎಲ್.ಸಿ ಓದಿದರು. ಹಿಂದಿ, ಇಂಗ್ಲಿಷ್, ಕನ್ನಡ, ಕೊಂಕಣಿ ಭಾಷೆಗಳಲ್ಲಿ  ಪ್ರಾವೀಣ್ಯತೆ ಗಳಿಸಿದರಲ್ಲದೆ,  ಮಂಗಳೂರಿನ ಸರ್ಕಾರಿ ಮತ್ತು ಸೇಂಟ್ ಅಲೋಷಿಯಸ್ ಕಾಲೇಜಿನಲ್ಲಿ  ಬಿ.ಎ. ಪದವಿ ಪಡೆದರು.

## ವೈವಿಧ್ಯಪೂರ್ಣ ಆಸಕ್ತಿಗಳು
ಅಂದು ದೇಶದ ತುಂಬೆಲ್ಲಾ ಸ್ವಾತಂತ್ರ್ಯಕ್ಕಾಗಿ ಹೋರಾಟ ನಡೆಯುತ್ತಿದ್ದ ಕಾಲ. ಬಾಳಿಗರು ಗಾಂಧೀಜಿಯವರ ಅಸಹಕಾರ ಚಳವಳಿಯಿಂದ ಪ್ರೇರಿತರಾಗಿ ಹಲವಾರು ಸಾಮಾಜಿಕ ಕಾರ್ಯಕ್ರಮಗಳಲ್ಲಿ ಭಾಗಿಯಾದರು. ಟೆಕ್ಸ್ ಟೈಲ್ ಇನ್‌ಸ್ಟಿಟ್ಯೂಟಿನಲ್ಲಿ ತರಬೇತು ಪಡೆದು ಕೆನರಾ ಡೈಯಿಂಗ್ ಅಂಡ್ ಪ್ರಿಂಟಿಂಗ್ ಎಂಬ ಹೆಸರಿನ ಸ್ವ-ಉದ್ಯೋಗ ಪ್ರಾರಂಭ ಮಾಡಿದರು. ಅಡಿಕೆ ಕೊಳೆ ರೋಗ ನಿವಾರಣೆಗಾಗಿ ಗುಡಿ ಕೈಗಾರಿಕೆ ಸ್ಥಾಪನೆ ಮಾಡಿದರು. ಪ್ರವಾಹ ಬಂದು ಜನಸ್ತೋಮಕ್ಕೆ ಭಾರಿ ನಷ್ಟ ಉಂಟಾದಾಗ ಫ್ಲಡ್ ರಿಲೀಫ್ ಕಮಿಟಿ ಸ್ಥಾಪಿಸಿದರು. ಹೀಗೆ ಅವರು ನಾನಾ ರೀತಿಯ ಸಾಮಾಜಿಕ ಕಾರ್ಯಕ್ರಮಗಳಲ್ಲಿ ಭಾಗಿಯಾದರು.

## ಪ್ರಕಾಶಕಾರಾಗಿ
ದಾಮೋದರ ಬಾಳಿಗರಿಗೆ ಎಳೆವೆಯಿಂದಲೇ ಸಾಹಿತ್ಯಾಸಕ್ತಿ ಬೆಳೆದುಬಂತು.   ಮೊಳಹಳ್ಳಿ ಶಿವರಾಯರಿಂದ ಅವರಲ್ಲಿ ಸಾಹಿತ್ಯ ಪ್ರೇರಣೆ ಸ್ಪುರಿಸಿತು. ವಯಸ್ಕರ ಶಿಕ್ಷಣಕ್ಕಾಗಿ ಸೇವೆ ಮಾಡಿದರು. ಪುತ್ತೂರಿನ ಶಾರದಾ ವಾಚನಾಲಯದ ಲೈಬ್ರರಿಯನ್ ಆಗಿ ಕೆಲಕಾಲ ಕಾರ್ಯನಿರ್ವಹಿಸಿದರಲ್ಲದೆ  ಮಂಗಳೂರು ರಥ ಬೀದಿಯಲ್ಲಿ  ಪುಸ್ತಕ ಮಳಿಗೆ ತೆರೆದರು. ಜೊತೆಗೆ ಅಲೈಡ್ ಪಬ್ಲಿಷಿಂಗ್ ಹೌಸ್ ಹೆಸರಿನಿಂದ ಪುಸ್ತಕ ಪ್ರಕಾಶನದ ಉದ್ಯಮ ಪ್ರಾರಂಭಿಸಿದರು. 1938ರಲ್ಲಿ ತೆರೆದ ಬಾಳಿಗ ಅಂಡ್ ಸನ್ಸ್ ಸಂಸ್ಥೆಯ ಅಡಿಯಲ್ಲಿ ಮತ್ತು 1942ರಲ್ಲಿ ತೆರೆದ ‘ನವನಿ’ ಪ್ರಕಾಶನದಿಂದ ಹಲವಾರು ಪುಸ್ತಕ ಪ್ರಕಟಣೆ ಮಾಡಿದರು. ಇವುಗಳಲ್ಲಿ ಸುಬ್ರಾಯ ಉಪಾಧ್ಯಾಯರ ‘ಗಿಲಿಗಿಟಿ’ (ಶಿಶುಗೀತೆ ಸಂಕಲನ) ಮೊದಲ ಪ್ರಕಟಣೆ. ಗೋವಿಂದ ಪೈಗಳ ಗೋಲ್ಗೊಥಾ, ವೈಶಾಖ, ಹೆಬ್ಬೆರಳು, ಚಿತ್ರಭಾನು ಮುಂತಾದವುಗಳನ್ನು ಪ್ರಕಟಿಸಿದ ಕೀರ್ತಿ ದಾಮೋದರ ಬಾಳಿಗರದ್ದು. ಪೈಗಳ ಗೋಲ್ಗೊಥವನ್ನು ಇಂಗ್ಲಿಷ್‌ಗೆ ಭಾಷಾಂತರಿಸಿದ ಹೆಮ್ಮೆ  ಕೂಡಾ ಇವರದ್ದು.

## ಸಾಹಿತ್ಯ ಕೃಷಿ
ಅಳಿಲುಸೇವೆ, ಅಜ್ಜಿ ಕತೆ, ಅತ್ತೆಯ ಕರಾರು ಮತ್ತು ಇತರ ಕಥೆಗಳು, ಇಲಿಮನೆ ಗಲಿಬಿಲಿ, ಉಂಡಾಡಿ ತೋಳ, ಗೋವಿನ ಕತೆ, ಚಾಡಿ ಮತ್ತು ಇತರ ಕಥೆಗಳು, ನೂಲುವ ತಕಲಿ, ಬೆಲ್ಲದ ಮಲ್ಲ ಮತ್ತು ಇತರ ಕಥೆಗಳು, ಸೀನಿನ ಸೀನ, ಮಾತಾಳಿ ಆಮೆ ಮತ್ತು ಇತರ ಕಥೆಗಳು ಇವರ ರಸವತ್ತಾದ ಮಕ್ಕಳ ಸಾಹಿತ್ಯರಚನೆಗಳು. ಮಕ್ಕಳ ಬೌದ್ಧಿಕ ಮನೋಧರ್ಮ ಅರಿತು ಬಾಸೆಲ್ ಮಿಷನ್‌ರವರೊಡನೆ  ಹಲವಾರು ಪಠ್ಯ ಪುಸ್ತಕಗಳನ್ನು ರಚಿಸಿದರು. ವಿಜ್ಞಾನವನ್ನು ವಿವರಿಸುವ ‘ನಮ್ಮ ಭೂಮಿ’, ಬಹುಮಾನಿತ ಕೃತಿ ಚರಕ-ತಕಲಿ. ಕರಕುಶಲ ಹೊತ್ತಗೆಗಳು, ಗಡಿಗಡಿಗೆ ತುಪ್ಪದ ದೋಸೆ, ಕಟ್ಟುಕತೆಗಳು ಮುಂತಾದವು ಉತ್ತಮ ಚಿಕ್ಕ ಜನಪ್ರಿಯ ಹೊತ್ತಗೆಗಳು. ‘ಭಾರತ ಜ್ಯೋತಿ ಮಹಾತ್ಮ’ ಮತ್ತೊಂದು ಮಹತ್ವದ ಕೃತಿ. ಕನ್ನಡ ಹಾಗೂ ಇಂಗ್ಲಿಷ್‌ನಲ್ಲಿ  ಹಲವಾರು ರಾಷ್ಟ್ರ ಭಕ್ತಿಗೀತೆಗಳ ರಚನೆ ಮಾಡಿದರು. ಇವರು ಕೊಂಕಣಿಯಲ್ಲಿ ರಚಿಸಿದ್ದ ಗೀತೆಗಳನ್ನು ಕನ್ನಡ ಭಾಷಾಂತರದೊಡನೆ ಪ್ರಕಟಿಸಿ ಷಷ್ಟಬ್ದಿ ಸಮಾರಂಭದಲ್ಲಿ ಅರ್ಪಿಸಿದ್ದು ‘ಶಾಂತಿ ಸಾಧನ’ ಕೃತಿ.

## ವಿದಾಯ
ಈ ಮಹಾನ್ ಸಾಧಕರು ಮೇ ೨೧, ೧೯೮೫ರಂದು ಈ ಲೋಕವನ್ನಗಲಿದರು.  

## ಮಾಹಿತಿ ಕೃಪೆ
ಕಣಜ

ವರ್ಗ: ಸಾಹಿತಿಗಳು
ವರ್ಗ: ಪ್ರಕಾಶಕರು
ಸಾಸಲಗಿ

**ಸಾಸಲಗಿ** ಗ್ರಾಮವು  ಕರ್ನಾಟಕ ರಾಜ್ಯದ ಬಿಜಾಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನಲ್ಲಿದೆ.

## **ದೇವಾಲಯಗಳು**
ಶ್ರೀ ಮಹಾಲಕ್ಷ್ಮಿ  ದೇವಸ್ಥಾನ,  ಶ್ರೀ ದುರ್ಗಾದೇವಿ ದೇವಲಯ,  ಶ್ರೀ ಮಲ್ಲಿಕಾರ್ಜುನ ದೇವಾಲಯ,  ಶ್ರೀ ಬಸವೇಶ್ವರ ದೇವಾಲಯ ಹಾಗೂ  ಶ್ರೀ ಹಣಮಂತ ದೇವಾಲಯಗಳನ್ನು  ನಿರ್ಮಿಸಿದ್ದಾರೆ.

## **ಮಸೀದಿಗಳು**
ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.

## **ನೀರಾವರಿ**
ಗ್ರಾಮದ  ಪ್ರತಿಶತ  ೯೦  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು , ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.

## **ಹಬ್ಬಗಳು**
ಪ್ರತಿವರ್ಷ  ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.

## **ಶಿಕ್ಷಣ**
ಗ್ರಾಮದಲ್ಲಿ  **ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ** ಇದೆ.

ವರ್ಗ:ಬಿಜಾಪುರ ಜಿಲ್ಲೆ
ಮುಂಬೈ ಮಾಫಿಯಾ

**ಮುಂಬಯಿ ಮಾಫಿಯಾ**

ದೇಶದ ಆರ್ಥಿಕ ರಾಜಧಾನಿ ಮುಂಬಯಿ, ಈಗಿನ ರೂಪ ಪಡೆದ ಈ ಅದ್ಭುತ ಬೆಳವಣಿಗೆಯ ಹಿಂದೆ ರಕ್ತದ ಓಕುಳಿ ಹರಿದದ್ದನ್ನು ಮರೆಯುವಂತೆಯೇ ಇಲ್ಲ. ಈ ಮಹಾನಗರಿಯ ಕರೆ ಪತ್ತೇದಾರಿ ಕಾದಂಬರಿಯಂತೆ ಕ್ಷಣ ಕ್ಷಣಕ್ಕೂ, ಪುಟ ಪುಟಕ್ಕೂ ರೋಮಾಂಚನ ಹುಟ್ಟಿಸುತ್ತಲೇ ಇದೆ. ದೇಶಕ್ಕೆ ಬ್ರಿಟಿಷರಿಂದ ಮುಕ್ತಿ ದೊರೆತ ನಂತರ ಮುಂಬಯಿ (೧೯೯೫ರ ನಂತರ ಮುಂಬಯಿ) ಭೂಗತ ಜಗತ್ತು ವಿಜೃಂಭಿಸತೊಡಗಿತು. ಚಿನ್ನ, ಬೆಳ್ಳಿ, ಅಕ್ಕಿ ಕಳ್ಳ ಸಾಗಾಣಿಕೆ (ಸ್ಮಗ್ಲಿಂಗ್) ಆ ಕಾಲದ ಪ್ರಮುಖ ಸುದ್ದಿ. ಎಂಬತ್ತರ ದಶಕದ ದಿನಗಳು ಮುಂಬಯಿ ಮಾಫಿಯಾ ಜಗತ್ತಿನಲ್ಲಿ ಅತ್ಯಂತ ಭಯಾನಕವಾಗಿದ್ದವು. ಹಾಜಿ ಮಸ್ತಾನ್, ಕರೀಮ್ ಲಾಲ್, ವರದರಾಜ್ ಮೊದಲಿಯಾರ್ ಮತ್ತು ಯೂಸುಫ್ ಪಟೇಲ್ ಆಗಿನ ಪ್ರಮುಖ ಡಾನ್ಗಳು. ಇವರಲ್ಲಿ ಕರೀಮ್ ಲಾಲ್‍ನ 'ಪಠಾಣ್ ಗ್ಯಾಂಗ್' ಅತ್ಯಂತ ಭಯಾನಕವಾಗಿತ್ತು. ಈ ಲಾಲ್ ಬಡ್ಡಿ ವ್ಯಾಪಾರಿಗಳಿಗೆ ಹಣ ವಸೂಲಿಯ ಕೆಲಸ ಮಾಡಿಕೊಡುತ್ತಿದ್ದ. ಹಾಜಿ ಮಸ್ತಾನ್ ಬಂದರಿನಲ್ಲಿ (ಡಾಕ್) ಕೂಲಿಕಾರ್ಮಿಕನಾಗಿ ಕೆಲಸ ಮಾಡುತ್ತಿದ್ದ. ಹಾಜೈ ಮುಸ್ಲಿಂ ಕೆಲಸ ಮಾಡುತ್ತ ಮಾಡುತ್ತ ಯೂಸುಫ್ ಪಟೇಲನ ಜೊತೆಗೂಡಿ ಅಕ್ಕಿ, ಚಿನ್ನ, ಬೆಳ್ಳಿ, ಹತ್ತಿ ಸ್ಮಗ್ಲಿಂಗ್‍ಗೆ ಕಾಲಿಟ್ಟ ವರದರಾಜ ಮೊದಲಿಯಾರ್ ಕಳ್ಳ ಭಟ್ಟಿ ಸಾರಾಯಿ ವಿಶೇಷ.

ವರ್ಗ:ಮುಂಬಯಿ
ಸುಕನ್ಯಾ ರಾಮಗೋಪಾಲ್

ಸಾಮಾನ್ಯವಾಗಿ ಶಾಸ್ತ್ರೀಯ ಸಂಗೀತ ಕಛೇರಿಗಳಲ್ಲಿ ಘಟಂ ವಾದನದಲ್ಲಿ ಪುರುಷ ಕಲಾವಿದರೇ ಕಾಣುವುದು ಹೆಚ್ಚು.  ಈ ಕಲೆಯಲ್ಲಿ ಪ್ರಥಮ ಮಹಿಳಾ ಕಲಾವಿದರೆಂದು ಪ್ರಖ್ಯಾತಿ ಪಡೆದಿರುವವರು **ಸುಕನ್ಯಾ ರಾಮಗೋಪಾಲ್** ಅವರು. 

## ಜೀವನ
ಸುಕನ್ಯಾ ಅವರು ಸೆಪ್ಟೆಂಬರ್ 13, 1957ರ ವರ್ಷದಲ್ಲಿ ಚೆನ್ನೈನಲ್ಲಿ ಜನಿಸಿದರು.  ತಂದೆ ಸುಬ್ರಹ್ಮಣ್ಯಂ ಅವರು ಮತ್ತು ತಾಯಿ ರಂಗನಾಯಕಿ ಅವರು.  ಅವರದ್ದು ಸಂಗೀತ ಮನೆತನ.  

## ಸಂಗೀತ ಲೋಕದಲ್ಲಿ
ತಮ್ಮ ಹನ್ನೆರಡನೇ ವಯಸ್ಸಿನಿಂದಲೇ ಸುಕನ್ಯಾ ಅವರು ಮೃದಂಗವಾದನ ಕಲಿಕೆಯನ್ನಾರಂಭಿಸಿದರು.  ಪ್ರಸಿದ್ಧ ವಿಕ್ಕು ವಿನಾಯಕಂ ಅವರಿಂದ ಮೃದಂಗ ಮತ್ತು ಘಟಂ ಶಿಕ್ಷಣವನ್ನು ಪಡೆದ ಸುಕಾನ್ಯಾ ಅವರು ವಿದ್ವಾನ್ ಗುರುಮೂರ್ತಿ ಅವರಿಂದ ಪಿಟೀಲು ವಾದನವನ್ನೂ ಕಲಿತರು.

ಕರ್ನಾಟಕ ಸಂಗೀತದಲ್ಲಿ ದಿಗ್ಗಜರೆನಿಸಿರುವ ಬಹುತೇಕ ಕಲಾವಿದರಿಗೆ ಘಟಂ ಸಹಯೋಗ ನೀಡಿರುವ ಸುಕನ್ಯಾ ರಾಮಗೋಪಾಲ್  ಅವರು ಆಕಾಶವಾಣಿಯ ‘ಎ’ ದರ್ಜೆ ಮಾನ್ಯತೆ ಗಳಿಸಿದವರು.  ಅವರ ಹಲವಾರು ಏಕವ್ಯಕ್ತಿ ಕಾರ್ಯಕ್ರಮಗಳು  ಆಕಾಶವಾಣಿ ಮತ್ತು ದೂರದರ್ಶನಗಳಲ್ಲಿ ಪ್ರಸಾರಗೊಂಡು ಜನಪ್ರಿಯತೆ ಗಳಿಸಿವೆ.

ನಿರಂತರ ಪ್ರಯೋಗಶೀಲರಾದ ಸುಕನ್ಯಾ ರಾಮಗೋಪಾಲ್ ಅವರು  ಆರು ಘಟಂ ವಾದ್ಯಗಳನ್ನು ವಿವಿಧ ಶ್ರುತಿ – ಲಯಗಳಿಗೆ ಹೊಂದಿಸಿ ಜಲತರಂಗ್‌ ರೀತಿ ನುಡಿಸಿ ‘ಘಟಂ ತರಂಗ್‌’ ಕಾರ್ಯಕ್ರಮಗಳನ್ನು ಪ್ರಸ್ತುತಪಡಿಸುವುದರ ಮೂಲಕ ವಿಶ್ವದೆಲ್ಲೆಡೆ   ಕೀರ್ತಿಗಳಿಸಿದ್ದಾರೆ.  ತಮ್ಮ  ಹತ್ತು ಬೆರಳುಗಳನ್ನೂ ಉಪಯೋಗಿಸಿ ಮೃದು – ಮಧುರ ಸ್ವರ ಹೊರಹೊಮ್ಮಿಸಬಲ್ಲ ಅಮೂಲ್ಯ ಪ್ರತಿಭೆ  ಅವರದ್ದು.

ಹಾಡುಗಾರರು ಪಕ್ಕವಾದ್ಯವನ್ನು ಆಯ್ಕೆಮಾಡಿಕೊಳ್ಳುವಂತೆ ತಮ್ಮ ಪ್ರಮುಖ ಘಟಂ ವಾದನಕ್ಕೆ ಪಿಟೀಲು, ಮೃದಂಗ, ಕೊಳಲು, ತಬಲ, ಮೋರ್ಚಿಂಗ್ ನುಡಿಸಬಲ್ಲ ಸಮರ್ಥ ಮಹಿಳಾ ಕಲಾವಿದರನ್ನೇ ಆಯ್ಕೆಮಾಡಿ ಸುಕನ್ಯಾ ರಾಮಗೋಪಾಲ್ ಅವರು ನೀಡುತ್ತಿರುವ ‘ಸ್ತ್ರೀ ತಾಳ ತರಂಗ್‌’  ಅವರ ಮತ್ತೊಂದು ಮಹತ್ವದ  ಸಾಧನೆಯಾಗಿದೆ.  ಅವರ ಏಕವ್ಯಕ್ತಿ ಘಟಂ ವಾದನ, ಸ್ತ್ರೀ ತಾಳತರಂಗ್‌ ಕಾರ್ಯಕ್ರಮಗಳು ಭಾರತದೆಲ್ಲೆಡೆಯ ಪ್ರಸಿದ್ಧ ವೇದಿಕಗಳಲ್ಲಷ್ಟೇ ಅಲ್ಲದೆ, ಯುನೈಟೆಡ್ ಕಿಂಗ್ಡಂ, ಅಮೆರಿಕಾ, ಫ್ರಾನ್ಸ್, ಜರ್ಮನಿ, ಸ್ವಿಜರ್‌ಲ್ಯಾಂಡ್‌, ಕೆನಡಾ, ಆಸ್ಟ್ರೇಲಿಯಾ  ಹೀಗೆ ವಿಶ್ವದಾದ್ಯಂತ ಕೀರ್ತಿಗಳಿಸಿವೆ.

## ಪ್ರಶಸ್ತಿ ಗೌರವಗಳು
ಈ ಮಹಾನ್ ಕಲಾವಿದರಿಗೆ ಕರ್ನಾಟಕ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ, ಚೆನೈನ ನಾರದಗಾನ ಸಭಾ ಪ್ರಶಸ್ತಿ, ಮುಂಬಯಿಯ ಬಂದುಪ್‌ ಆರ್ಟ್ ಸೊಸೈಟಿಯ ಲಯ ಕಲಾನಿಧಿ ಪ್ರಶಸ್ತಿ, ಶೆಮ್ಮಂಗುಡಿ ಶ್ರೀನಿವಾಸ ಅಯ್ಯರ್‌ ರಾಗತರಂಗಿಣಿ ಪ್ರಶಸ್ತಿ, ಎಚ್‌.ವಿ. ಪುಟ್ಟಾಚಾರ್‌ ಸ್ಮಾರಕ ಪ್ರಶಸ್ತಿ, ಲಯಕಲಾ ಪ್ರತಿಭಾಮಣಿ ಪ್ರಶಸ್ತಿ ಮುಂತಾದ ಅನೇಕ ಪ್ರಶಸ್ತಿ ಗೌರವಗಳು ಸಂದಿವೆ. 

## ಮಾಹಿತಿ ಕೃಪೆ
#  ಕಣಜ 
# ಸುಕನ್ಯಾ ರಾಮಗೋಪಾಲ್ ಅವರ ವೆಬ್ ಸೈಟ್ 
# Ghatam becomes cynosure of all eyes - ದಿ ಹಿಂದೂ ಪತ್ರಿಕೆಯಲ್ಲಿನ ಲೇಖನ

ವರ್ಗ: ಸಂಗೀತ ಕಲಾವಿದರು
ವರ್ಗ: ಘಟಂ ವಾದಕರು
ಕೌಂಟಿ ಕ್ರಿಕೆಟ್

ಕೌಂಟಿ ಕ್ರಿಕೆಟ್ ಇಂಗ್ಲೆಂಡ್ ಮತ್ತು ವೇಲ್ಸ್ ನ ದೇಶಿ ಪ್ರಥಮ ದರ್ಜೆ ಕ್ರಿಕೆಟ್. 

## ಉಲ್ಲೇಖಗಳು
ವರ್ಗ:ಕ್ರಿಕೆಟ್
ಉಜಿರೆ

**ಉಜಿರೆ** ದಕ್ಷಿಣ ಕನ್ನಡ ಜಿಲ್ಲೆಯ, ಬೆಳ್ತಂಗಡಿ ತಾಲೂಕಿನ ಒಂದು ಚಿಕ್ಕ ಪಟ್ಟಣ. ಇದು ಬೆಳ್ತಂಗಡಿಯಿಂದ ಚಾರ್ಮಾಡಿ ಅಥವಾ ಧರ್ಮಸ್ಥಳಕ್ಕೆ ಹೋಗುವ ದಾರಿಯಲ್ಲಿ ೬ ಕಿ.ಮೀ. ದೂರದಲ್ಲಿದೆ. ಇಲ್ಲಿಂದ ಶ್ರೀಕ್ಷೇತ್ರ ಧರ್ಮಸ್ಥಳವು ೯ ಕಿ.ಮೀ. ದೂರ ಇದೆ.

## ಜನಸಂಖ್ಯೆ 
೨೦೧೧ ರ ಭಾರತದ ಜನಗಣತಿಯ ಪ್ರಕಾರ ಉಜಿರೆಯು  13429 ಜನಸಂಖ್ಯೆಯನ್ನು ಹೊಂದಿದ್ದು, 6628 ಪುರುಷರು ಮತ್ತು  6801 ಮಹಿಳೆಯರು ಇದ್ದಾರೆ.
## ಶಿಕ್ಷಣ ಸಂಸ್ಥೆಗಳು 
ಉಜಿರೆ ಶೈಕ್ಷಣಿಕ ಪಟ್ಟಣವೆಂದು ಖ್ಯಾತಿ ಪಡೆದಿದೆ.
*ಶ್ರೀ ಧರ್ಮಸ್ಥಳ ಮಂಜುನಾಥೇಶ್ವರ ಪದವಿ ಕಾಲೇಜು, 
*ಎಸ್ ಡಿ ಎಂ ಸ್ನಾತಕೋತ್ತರ ಕಾಲೇಜು,
*ಎಸ್ ಡಿ ಎಂ ಇಂಜಿನಿಯರಿಂಗ್ ಕಾಲೇಜು,
*ಎಸ್ ಡಿ ಎಂಪ್ರಕೃತಿ ಮತ್ತು ಯೋಗ ಚಿಕಿತ್ಸೆಯ ಕಾಲೇಜು,
* ಎಸ್ ಡಿ ಎಂ ಪದವಿಪೂರ್ವ ಕಾಲೇಜು ಇತ್ಯಾದಿ ಶಿಕ್ಷಣ ಸಂಸ್ಥೆಗಳಿವೆ.
## ಧಾರ್ಮಿಕ ಸ್ಥಳಗಳು
* ಶ್ರೀ ಜನಾರ್ಧನಸ್ವಾಮಿ ದೇವಸ್ಥಾನ 
* ಸೂರ್ಯ ಸದಾಶಿವರುದ್ರ ದೇವಾಲಯ, 
* ಸೇಂಟ್. ಆಂಟನಿ ಚರ್ಚ್, ಉಜಿರೆ
*ಮೊಹಿದ್ದೀನ್  ಜುಮಾ ಮಸೀದಿ.
*ತಂಗಾಯಿ  ಶ್ರೀ ದುರ್ಗಾಪರಮೇಶ್ವರಿ ದೇವಸ್ಥಾನ
* ಶ್ರೀ ರಾಮ ಮಂದಿರ
*ಮಹಾಮಾಯಿ ಮಾರಿ ಗುಡಿ
*ಸೇಂಟ್ ಜಾರ್ಜ್ ಚರ್ಚ್ 
* ಶಿಶಿಲೇಶ್ವರ ದೇವಾಲಯ, ಶಿಶಿಲ.

## ಪ್ರವಾಸಿ ತಾಣಗಳು
ಉಜಿರೆ, ಅದರ ನೈಸರ್ಗಿಕ ಸೌಂದರ್ಯಕ್ಕೆ ಹೆಸರುವಾಸಿಯಾಗಿದೆ. ಇದು ಟ್ರೆಕ್ಕಿಂಗ್ ಆರಂಭ ಸ್ಥಳಗಳಿಗೆ ಹತ್ತಿರದಲ್ಲಿದೆ. ಹತ್ತಿರದಲ್ಲಿರುವ ಚಾರಣ ಸ್ಥಳಗಳೆಂದರೆ 
*ನರಸಿಂಹ ಘಡ / ಜಮಾಲಾಬಾದ್  ಕೋಟೆ - 5 ಕಿಮೀ
*ಬಂಡಾಜೆ ಅರ್ಬಿ ಫಾಲ್ಸ್ / ಜಲಪಾತ -15 ಕಿಮೀ
*ಚಾರ್ಮಾಡಿ ಘಾಟಿ
## ಚಿತ್ರಗಳು

File:Sri Dharmastala Manjunatheshwara Institute of Technology, Ujire, Dharmasthala, Dakshina Kannada, Karnataka, India (2017).jpg|thumb|View of SDMIT from the front
File:Ujire junction.jpg|Ujire junction

## ಉಲ್ಲೇಖಗಳು 
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆ
ವರ್ಗ:ಪ್ರವಾಸಿ ತಾಣಗಳು
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆಯ ನಗರಗಳು ಮತ್ತು ಪಟ್ಟಣಗಳು
ಬಿದ್ಕಲ್ಕಟ್ಟೆ

## ಶೀರ್ಷಿಕೆ
ಕರ್ನಾಟಕದ ಉಡುಪಿ ಜಿಲ್ಲೆಯ ಕುಂದಾಪುರ ತಾಲೂಕಿನಲ್ಲಿನ ಚಿಕ್ಕ ಹಳ್ಳಿ. ತಾಲೂಕಿನಿಂದ ೧೮ ಕಿ.ಮೀ. ದೂರದಲ್ಲಿರುವ ಈ ಹಳ್ಳಿಯ ಹೆಸರು ಬಿದ್ಕಲ್ಕಟ್ಟೆ. ಈ ಹೆಸರು ಬರಲು ಕಾರಣ ಹಿಂದೆ ರಾಜ ಮಹಾರಾಜರ ಕಾಲದಲ್ಲಿ ಶಿಲೆಗಳನ್ನು ಒಂದು ಕಡೆಯಿಂದ ಇನ್ನೊಂದು ಕಡೆಗೆ  ಸಾಗಿಸುವಾಗ ಈ ಪ್ರದೇಶದಲ್ಲಿ ಒಂದು ಕಲ್ಲು ಉರುಳಿ ಬಿದ್ದು  ಅದೇ ಕಲ್ಲು  ಮುಂದೆ ಕಟ್ಟೆಯಾಗಿ ಮಾರ್ಪಟ್ಟಿತೆಂದು ಪ್ರತೀತಿ. ಹಾಗಾಗಿ ಬಿದ್ದ ಕಲ್ಲು ಕಟ್ಟೆಯಾಗಿ ಮಾರ್ಪಟ್ಟಿತು ಎಂದು ಇಲ್ಲಿನ ಜನ ನಂಬಿದ್ದಾರೆ.

ವರ್ಗ:ಉಡುಪಿ ಜಿಲ್ಲೆ
ನ್ಯೂ ಸೂರ್ಯ ಗಣಕಯಂತ್ರ ಶಿಕ್ಷಣ ಮತ್ತು ತರಬೇತಿ ಕೇಂದ್ರ, ಮುದ್ದೇಬಿಹಾಳ, ಬಿಜಾಪುರ

**ನ್ಯೂ ಸೂರ್ಯ ಗಣಕಯಂತ್ರ ಶಿಕ್ಷಣ ಮತ್ತು ತರಬೇತಿ ಕೇಂದ್ರ**ವು ಬಿಜಾಪುರ ಜಿಲ್ಲೆಯ ಮುದ್ದೇಬಿಹಾಳ ನಗರದಲ್ಲಿ ೨೦೦೭ರಲ್ಲಿ  ಸ್ಥಾಪಿಸಲಾಗಿದೆ.

ವರ್ಗ:ಶೈಕ್ಷಣಿಕ ಸಂಸ್ಥೆಗಳು